Q=2	C=2	SS=0	LS=0	PS=0	DC=2	LC=0	SD=0	BS=2	G0=1	G1=1	G2=1	DLID=ber_Latn	BODY=Droits de l’homme · AHL EL KSAR\n5 décembre, 2008, 18:47\nClassé dans : Droits de l'homme\nTIṢERRIḤT TAGRAGHLANT IZERFAN N WEMDANYesbudan d yesse ran deg wegraw amatu seg use ti-s 217 A. (III) di 10 dujember 1948\nImi kra n widn nesmussun ara izerfan n wemdan d widn iḥeqqren s lkhwedm n lewḥuch yesserfayen tamsakwit n talsa akkw d- tlilin umadal and’ara hedren u and’ara yamnen yemdanen s tlelli idg ur yelli la aseṛheb la lmizirya, d nettat i d asirem âlayan n wemdan.\nImi tebbwi – dd nnig kra yellan ad ttuḥudden izerfan n wemdan s nnidam azerfan i wakkn ur yettuḥerrs ara wemdan di taggara alamma yughal d amnafeg ḍadd temḥeqranit akkw d unaghur.\nImi di lqanun izerfan n wemdan imudan n ledjnas yedduklen berrḥen i tikkelt tajḍidt laman n sen deg zerfan ilsasiyen n wemdan di ccherf akkw d wazal n bnadem di tugdut izerfan n tulawin d yergazen u berrḥen belli qeṣden ad snernin aqeddem amgarwan u ad sbed’den tigwnatin timenyafin n tudert di tlelli yettimghuren.\nKull yiwen ghur-s lḥeqq ad ighellat tilella d yizerfan idd yeddan di tṣerriḥt agi bla tarayit idd yettasen si cchetla, d llun, d ldjens d tutlait, d ddin d ṛṛay asiyasi nagh ṛṛay iḍen i gerzan lasl aghelnaw, tamgarwa, aila talalit nagh liḥala n iḍen yehwa yas d argaz nagh d-tameṭ̣ṭut.\nAng’is yehwa yili wemdan, ghur s lḥeqq ad yettwag leqder i timmadit is taghedmawt.\nAkkw indamen msawan zdat lqanun u ghur sen lḥeqq bla afraz i wakkn atn iḥudd lqanun – ghur sen irkwelli lḥeqq i uḥuddu, akken ma llan ḍedd tarayit ur nwufq ara tiṣerriḥt agi.\nKull amdan ghur-s lḥeqq ad ichetki i tnehkamin tighelnawin yettuk’ellfen i wakkn ad fkent lḥeqq ḍedd tneḥyafin ur nettqadar ara izerfan ilsasiyen is yettak udustur d lqanun.\nKull amdan ghur-s lḥeqq ad-tâddi tluft is zdat tnehkamt, âinani, bla tneḥyaft i wakkn ad – tseyyi ma seḥḥant telzimin is d yizerfan is nagh ma d-tidett wayn – idd gren fell as deg wennar n lâqubat.\nKra n win yettutéhmen s ssiya ad yettwaḥseb d imzekki alama yettuṣeḥḥeh s lâdel ddenb idd gren fell as, âinani, zdat tnaḥkamt and’ara yettwadmen akkw wayn i glaqen i uḥuddu ines.\nUla d yiwen ur yettwaḥkam ara fell as ma yekh dem kra n ssiya yettuḥeṛṛmen nagh ma iferreṭ di kra iwudjben fell as ma yella di tallit ni ayn idd gren fell as ur ikhulfara lqanun aghelnaw nagh agraghlan, yerna lâquba ur d as-dd yettak ara ad – tagwar tin is i gḥekkm lqanun di tallit ideg teḍra ssiya.\nKull amdan ghur-s lḥeqq ad yelḥu s tlelli u ad yekhtir tanezdught di tmurt is.\nKull amdan ghur-s lḥeqq ad yeffegh si yall tamurt ghas d – tamurt is u ma yehwa yas yezmer ad yughal ghur es.\nMa yella yettwaḥṛes wemdan s ldjur, ghur-s lḥeqq ad yesdari iman is u ad ighellet lânaya n tmura iḍen.\nAmâni ur d-as-dd tebbw ara ad ighellet lḥeqq agi ma yella yekhdem ssiya ikhulfen lqanun amechruk nagh ayn ur nwufq ara inawaḍen d yimenzayen n tmura yedduklen.\nKull amdan ghur-s lḥeqq i tghelna is yehwan.\nUr d-as yettwakkes i yiwen s ldjur la taghelna ines la lḥeqq ubeddel n tghelna.\nMi geblegh weqchich nagh teqchicht, ghur sen lḥeqq ad zewdjen i wakkn ad bnum tawachult bla ma yettuqegged lḥeqq gi s cchetla, taghelna, nagh ddiyana msawan deg zerfen m’ara zewdjen, nad’am zewdjen nagh m’ara yefsekh zzwadj.\nTawachult d-tagwejdit talemmast n temgarwa, ghur-s lḥeqq att thudd temgarwa d ddula.\nAmdan yehwa yas weḥd-es nagh d amezday ghur-s lḥeqq ad yekseb aila.\nYiwen ur yezmir ad yettuḥ̣̣eṛṛem seg waila-s.\nKull amdan ghur-s lḥeqq i unejmâ akkw d- tdukla di tifrat.\nYiwen ur yezmir ad yettuḥettem i wakken ad yetteski di tdukla.\nKull amdan ghur-s lḥeqq ad yetteski deg wselḥuy n temsal n bailek n tmurt is, ama netta s timmad is, nagh s win yekhtar d amtil is.\nKull amdan ghur-s lḥeqq amm netta am wiyad ad yettef amkan di lḥirfat n bailek n tmurt is.\nLirad umadan d nettat i d llsas n lhiba n lehkwem n bailek- yessefk add tban s tefrant zeddigen idg ara tteskin meddn irkwelli u ara yilin si lweqt aar wayeḍ̣ di tugdut d sser nagh s ttawil iḍen it yechban ara iḍemnen tilellli n tefrant.\nKull amdan ghur-s lḥeqq i ikheddim ara yekhtir akkn is yehwa s cchurut n lâdel imsefṛaḥen ar’at iḍemmen ghef ticchumert.\nImdanen akken ma llan ghur sen lḥeqq bla tarayit i tjernanin yemsawan ghef ikheddimen yemsawen.\nKra n win ikheddmen ghur-s lḥeqq i tjernant taḥeqqit, timsefreḥt ar’as iḍemnen i netta d twachult is tudert iwufqen lḥweṛma n wemdan ara yettuk’emmlen ma yebgha lḥal, s kra n ttawil iden uḥuddu amgarwan.\nKull amdan ghur-s lḥeqq ad yessebded netta d wiyaḍ tidukliwin ikheddamen nagh ad icharek di tdukla ara iḥudden lmeslaha ines.\nKull amdam ghur-s lḥeqq i lmizan n tudert ar’at iqidden i ṭṭmana n tṣeḥiḥt is (n tezmert is), liser ines akkw d- twachult is, ladgha i isafarn n tuççit, llebsa, tanezdught, adawi timezgiwin (tijmilin) timgarwiyin ilaqen, ghur-s lḥeqq i ṭṭmana ma ur ikheddmara, ma yuḍen, ma yella d anâibu nagh d adjjal, nagh d awesran nagh kra n yimi ar d as ruḥent ttawilat n tudert ma yekka-dd waya nnig tezmert is;\nTiyemmatin d yigwerdan ghur sen lḥeqq i tallalt (lmâwna) d uḥuddu ikhsusiyen. Akkw igwerdan ilulen di zzwadj nagh beṛṛa n zzwadj ghur sen lḥeqq yemsawan di tussṛa (ṭṭmana) tamgarwant.\nKull amdan ghur-s lḥeqq di leqraya ur nessefk ara fell as lekhlaṣ ladgha leqraya tamenzut akkw d- telsasit. Leqraya tamenzut d- tamelzumt, leqraya tatiqnit d uselmed n lhirfat yessefk ad ilin d imatawen, tabburt unekchum gher tlumdiwin tunnigin (âlayen) yessefk ad-tili s lâdel i meddn irkwelli ghef lehsab n wakken ẓewren.\nTtrebga yessefk ad- tessiweḍ ghr usefti n timmadit d usedjhed n leqder izerfan n wemdan akkw d tlella tilsasiyin, tebbwi-dd ad- tweṣṣi ghef usefhem d umsameh d lemhibba gar tmura akken ma llant d yimudan d ddiyanat i tuttfa n lehna.\nImawlan ghur sen lḥeqq d imezwura ad khtiren ṣṣenf n ttrebga ara fken i warraw n sen.\nKull amdan ghur-s lḥeqq ad yetteski ma yebgha di tmeddurt tadelsant n tmurt is, ad yestummen i lfenn (tazuri) akkw d tegmi n tussna d wayen idd ttaken n lfaida.\nKull amdan ghur-s lḥeqq uḥuddu n lfaida ines tanamkawt akkw d- tmaddawt idd yekkan seg wayn idd yesnulfa di tussna, di tmedyazt (tasekla) nagh di lfenn.\nDeg wmares izerfan is d ughellet n tlella ines, kull yiwen ur ikennu ala ddaw leqyud i gerṣem lqanun wehd es i wakken ad yedmen asmussen d uqader izerfan d tlella n lghir is u daghen i wakken tisutriwin tighedmawin n wedyaz d nniḍam n bailek d liser amataw dit emgarwa tagdudant (tadimuqratit).\nIzerfan akkw d- tlella yagi, is yehwan yili, ur zmirn ara ad ttumarsen ḍedd inawaḍen d ỵ̣̣imenzayen, n tmura yedduklen.\nUr telli tmadda di tṣ̣̣errḥit agi i gzemren ad-tettwafhem d-tikchi n lḥeqq i ddulla, nagh i wegdud nagh i wemdan i wakkn ad khedmen kra nagh ad marsen igi i gqeṣden aḥuddu izerfan akkw d-tlella idd yeddan deg-s.\n5 décembre, 2008, 18:45\n5 décembre, 2008, 18:41


Q=17	C=17	SS=8	LS=0	PS=2	DC=0	LC=0	SD=0	BS=3	G0=20	G1=6	G2=1	DLID=ber_Latn	BODY=uccn aqoabac | tisura n tqobailit\ntuqmst akkn Ttkrric i Tsufuq leqol.\nziiik… asmi Seant tjuzado tuqmas.\nIlla di tzoyi ‘uccn aqoabac anctilat. Iver. Illuzo nq ur Illuzo, ain -d Imuyr sdats at Iyzr, qas urt Itcco ara. Isqli-d jivt n rhoba… armi lvhuc ako Izdqn di tzoyi Uyadn f iqorra nsn Rvln siin jivn jivn.\nIqodoe soiada i isojjadn, lmal ain Illan di taddart Iccat. assa ur-d Tqoim taqadt uala tixsi uala tjazidt, kullc Iedda yr ‘uylan is. ula d ifllahn Iqodoe asn lxdma n’akal, tamurt Tuqal d asuki. tura taddart Tlluzo. d’ir dunit…\nur Iban aiqr, mmis n Ceban, amdoaefu nni umi Qoarn Rmdoan, Itruhu r tzoyi ur Itayad ara uccn aqoabac. a Qoarn urgin -d Izhor fllas nq Iqorrb qurs. asmi -d Zourn imavlan is Inna asn umzour blli uccn Itzoalla Ituzoum, ulamk Icca Rmdoan.\ndqa ama d tiqoccadoin, ama d tabxsist ma Tlla, d Rmdoan kan i Taznn ‘at taddart.\nassn Iffq r lxla, akkn Iwdo Isla i uskevov Ikka-d si tzoyi, Iuzoa akkin Imuqol Ivala uccn aqoabac Izzol di lqoae, taqogirt f udamum is, Iskeviv. Iban vissn acu t Iuqn.\nIuzoa uqocic, akkn t i-d Ivala ‘uccn aqoabac Isavl as :\n– Ruah a Rmdoan Qivl, Ifkak i-d Rbbi, Tqorhii tuqmst iu, d kco kan a’ s Iafn aqorru.\nIwdo uqocic qurs, Inna as :\n– vaii a uccn d dnub n’ain Txdmdo i-d Iffn di tuqmst ik. ula ik Xdmq, nkk ur Tkksq ara dnubat.\nuccn aqoabac a Iskeviv Ithavat :\n– txilk a Rmdoan, d kco kan is Izmrn, mulac assa ad Mtq si uqorah.\n– ma Tmutdo ur Ttqadodo jivn, Tsqlido-d rhoba, ain Illan d aqrsiv Tsrvldt si tzoyi, assa ulac vin a’ Irun fllak. tuqmst nni is Tcwldo iqrsivn d imdann, assa Tzzi-d fllak akk Tcwl. tura d nubak.\n– Tseido lhqo, tura Ndmq. ma Tfukkdoii si uqorah aii, Euhodqk s Rbbi ur Uqalq r soiada ala ma Luzoq. dain ma ad Cwlq ula d tavdtuft, avid kan ad Tsusm tuqmst iu.\nImuqol uqocic tuqmst, Ivala Isea lfula. Icudd ito s lxido, Isavl i’ilf, ala ntta i mazal Izdq di tzoyi, imi aksum is ur Ihll ara i’ucci, irna ur as Izmir ara ‘uccn aqoabac. Inna i’ilf : « Dtf lxido aii Gbd akkn Ilhoa ». Ivxxr r dffir ‘ilf Igbd, dqa Tdda tuqmst, Isuq ‘uccn jivn usuqu ulac ansi ur as-d Slan. tuqmst Tkks uccn Iqli Isore. Iyzm-d uqocic lhcauc sia u sia Irratn i umkan n tuqmst, a Itanqoas uqorah armi dain Ikks.\nuccn Idtf di’aval is Itaxr i cval, Iffq imirn ubrrh f iqrsivn Uqaln-d r tzoyi. Tqli-d talvit, Qoln mddn r lcqal nsn Trbh tmurt.


Q=10	C=0	SS=0	LS=0	PS=0	DC=0	LC=10	SD=0	BS=1	G0=4	G1=4	G2=3	DLID=ber_Latn	BODY=Ameɣras Mestafa Ben Bulɛid - Afrawan\nIlul deg Aris ass n 05 deg yibrir 1917 deg tmurt n yicawiyen deg Luras, iga timsirin-is timezwura n wulmud deg taddart ideg ilul, sin akkin yekcem ɣer uɣerbaz n « Lɛulama Lmuslimin ».\nDeg useggas n 1939, yekfa asɛeddi n lɛesker imḥettem seld mi i d-yuɣal deg yinig seg Fransa deg 1937. Uqbel tagrawla n lezzayer, deg yiseggasen n rebɛin, yella iqeddec daxel n ukabar « Aɣref azzayri » anda i yella d amaslaḍ yettazzalen s waṭas deg tmurt n Luras. Akken kan i d-tlul « Tsuddut Tamzzugt » (OS), yebda leqdic amqqran deg uselmed n leqdic amsertan d usemres n leslaḥ i yilmeẓyen.\nɣer useggas n 1948 itteka deg imrecḥen ɣer lbuṭ n Unejmuɛ Azzayri, anda i d-yewwi tuget n yiswan i yidis-is. Akken kan i tessaweḍ Fransa tefreq Tasuddut Tamzzugt, yeqqel ɣer uɛiwen n iserdasen irewwlen i Fransa, akken daɣen i d-yettaɣ leslaḥ s yidrimen-is.\nBen Bu Lɛid itteka deg usbeddi n « Luǧna tanmekrant i tizdit akked tigawt », yekki deg unejmuɛ n 22 deg Yunyu 1954 anda i d-yettwasbed d imḍebber ɣer temnaḍt tamezwarut (Luras) deg yiwen n lawan anda yella deg unagraw n 06.\nImi yebda ṭrad azzayri itekka s ifassen-is deg ufreq n leslaḥ. yattwaṭṭef deg wass n 11 deg yibrir, seld yettwaḥkem fell-as s lmut deg juin 1950 deg Qsenṭina, macca yessaweḍ ad d-yerwel seg lḥebs netta akked Ṭaher Zbiri deg Yujember. Sin akkin itteka deg sin imennuɣen : « Ifri el Blah » akked « Aḥmer ».\nIkemmel Amennuɣ Agrawliw almi d assen mi yeɣli, 22 Meɣres 1956, s txazafit yellan deg umaṭṭaf yettwafexexen s ɣur yigen afransis.\nPosté par : Yacine KHELIFA à 14:50 - Amezruy - Commentaires  - Permalien [#]\nCommentaires sur Ameɣras Mestafa Ben Bulɛid


Q=9	C=0	SS=0	LS=0	PS=9	DC=0	LC=0	SD=0	BS=3	G0=1	G1=1	G2=1	DLID=ber_Latn	BODY=Saɛd Daḥlab - Wikipedia, tasanayt tilellit\nAneɣlaf n Tɣawsiwin n Wezɣer n tmurt n Dzayer\nƔuct 9, 1961 - Yulyu 22, 1962\n← Krim Belkacem - Mohamed Khemisti →\nQṣer Cellala, Yebrir 18, 1918\nLezzayer, Wamber 16, 2000\nasertay d diplomate\nSaɛd Daḥlab ilul ass n 18 yebrir 1918 di Qṣer Cellala. Yemmut ass n 16 dujember 2000. D argaz asertay azzayri, yennuɣ ɣef uzarug n tmurt n Dzayer di ṭṭrad n uslelli aɣelnaw n 1954-1962.\nSaɛd Daḥlab yeɣṛa di tesnawit Duveyrier di Blida (tasnawit Ibn Ṛucd tura) anda i yemlal akked waṭas n yimeɣnasen iɣelnaẓriyen, gar-asen : Ɛebban Ṛemḍan, Ɛli Bumenǧel, Lamin Debbaɣin, Mḥemmed Yazid akked Benyusef Benxedda.\nYella d ameɣnas deg ukabar Itri n Tefriqt Ugafa, Akabar n Wegdud Azzayri akked Amussu i Unalak n Tlelliyiin Timagdayin, yella daɣen d amaray n Miṣali Lḥaǧ.\nMi tenfa Fṛansa Miṣali Lḥaǧ ar tmurt n Kungu, netta gren-t ar lḥebs si 1945 armi d 1946 i d-yeffeɣ.\nsemman-t deg ugraw n ṣṣumam n ɣuct 1956 d amsalaḍ n Taseqqamut n Tenmiregt akked Usselkem akked Useqqamu Aɣelnaw n Tegrawla Tazzayrit akked Krim Belqasem,Ɛebban Ṛemḍan,Lɛerbi Ben Mhidi akked Benyusef Benxedda. D Netta akked Ɛebban Ṛemḍan i yellan deffir n usebded n weɣmis Lmuǧahid di 1956.\nDi ɣuct 1957 deg temlilit n Useqqamu Aɣelnaw n Tegrawla Tazzayrit di tmurt n Maṣer yettwakkes seg Tseqqamut n Tenmiregt akked Usselkem.\nYuɣal d aneɣlaf n tɣawsiwin n wezɣer (beṛṛa) deg Unabaḍ Uɛḍil n Tegduda tazzayrit wis kraḍ, si 09 ɣuct 1961 armi 1962. Yekka deg wastugen n Ibyan akked udabu n Fransa. Attekki-yis deg wastugen-a yesɛa azal meqqṛen imi aẓar-is si sseḥra n Dzayer, acku Fṛansa tebɣa ad d-tefk azarug i lezzayer bla ṣṣeḥra.\nYemmut ass n 16 Dujember 2000, yemṭel di tjebbant n Sidi Yahya.Meḍlen ɣef yidis-is amdakel-is n tudert Benyusef Benxedda.\nSemman fell-as taseddawit n Blida\nYettwakkes-d seg "https://kab.wikipedia.org/w/index.php?title=Saɛd_Daḥlab&oldid=78930"\nAsebter-a yettwabeddel i tikkelt taneggarut ass n 24 Yebrir 2019 ɣef 19:17.


Q=0	C=0	SS=0	LS=0	PS=0	DC=0	LC=0	SD=0	BS=3	G0=8	G1=7	G2=3	DLID=ber_Latn	BODY= John 2 (Kabyle: New Testament) - České uživatelské rozhraní\n1 Mi ɛeddan sin wussan, tella-d tmeɣṛa di tmurt n Jlili di taddart Kana, tella dinna yemma-s n Sidna Ɛisa.\n2 Ula d Sidna Ɛisa yețwaɛṛed nețța d inelmaden-is ɣer tmeɣṛa-nni.\n3 Imi i ten-ixuṣṣ ccṛab, yemma-s n Sidna Ɛisa tusa-d ɣuṛ-es tenna-yas : Ifuk-asen ccṛab !\n4 Sidna Ɛisa yerra-yas : D nekk neɣ d kemm i teɛna temsalt-agi a tameṭṭut ? Taswiɛt-iw urɛad i d-tusi.\n5 Dɣa yemma-s tenna i iqeddacen : Xedmet ayen akk ara wen-d yini !\n6 Llant dinna sețța n tsebbalin ( icmuxen ) yețwaxedmen s wedɣaɣ, țțawint si tmanyin ar meyya uɛecrin n litrat, seg-sent i d-țɛemmiṛen wat Isṛail aman i luḍu.\n7 Sidna Ɛisa yenna i iqeddacen nni : ?čaṛet ticbayliyin-agi d aman. ?čuṛen-tent armi d imi.\n8 Dɣa yenna-asen : Ɛemmṛet-ed tura kra n waman seg-sent tawim-ten i bab n tmeɣṛa. Kkren xedmen akken i sen-d-yenna.\n9 Win iḍebbṛen di leqdic n tmeɣṛa yeɛṛeḍ aman-nni i guɣalen d ccṛab. Nețța ur yeẓri ansi i d-yekka ccṛab-agi, ma d iqeddacen-is ẓran axaṭer d nutni i ten-id-yewwin. Iṛuḥ yessawel i yesli,\n10 yenna-yas : Di tmeɣṛiwin, medden srusun-d uqbel ccṛab yelhan, mi ḥman inebgawen rennun-asen-d win ṛqiqen, kečč teǧǧiḍ ccṛab yelhan armi ț-țura !\n11 D wagi i d lbeṛhan amezwaru i gexdem Sidna Ɛisa di taddart n Kana di tmurt n Jlili. S wakka i d-ibeggen tamanegt-is i inelmaden-is, dɣa umnen yis.\n12 Deffir wayagi Sidna Ɛisa iṣubb ɣer temdint n Kafernaḥum. Tedda yid-es yemma-s, atmaten-is akk-d inelmaden-is ; qqimen dinna anagar kra n wussan.\n13 Akken i d-yeqṛeb wass n Tfaska n izimer n leslak yellan d lɛid n wat Isṛail, Sidna Ɛisa yuli ɣer temdint n Lquds.\n14 Yufa deg wefrag n lǧameɛ iqedsen wid yeznuzun izgaren, ulli d yetbiren, yufa daɣen dinna wid yețbeddilen idrimen ; rran lǧameɛ iqedsen d ssuq.\n15 Ixdem-ed ajelkwaḍ ( acelliṭ ) s wemrar, yebda itellif-iten s nutni s wulli-nsen akk-d yezgaren-nsen, iqleb-asen ( ițți-yasen ) daɣen ṭṭwabel i wid yețbeddilen idrimen, iḍeggeṛ asen kullec ɣer lqaɛa, issufeɣ-iten meṛṛa seg ufrag n lǧameɛ iqedsen ,\n16 yerna yenna i wid yeznuzun itbiren : Kkset syagi ssuq-nwen ! Wagi d axxam n Baba, ur t-țarrat ara d ssuq !\n17 inelmaden-is mmektan-d ayen yuran di tektabt n ?abur : Leḥmala i sɛiɣ ɣef wexxam-ik am tmes itețțen ul-iw !\n18 Kkren wudayen nnan-as : D acu n lbeṛhan ara ɣ-d-tbeggneḍ akken a neɛqel lḥekma s wayes i txeddmeḍ annect-agi ?\n19 Sidna Ɛisa yerra-yasen : Huddet lǧameɛ-agi iqedsen, a t-id-sbeddeɣ di tlata wussan.\n20 At Isṛail nnan-as : Wid yebnan lǧameɛ-agi qqimen deg-s sețța uṛebɛin iseggasen, kečč tzemreḍ a s-tɛiwdeḍ lebni di tlata wussan !\n21 Lameɛna « Lǧameɛ » i ɣef d-yehdeṛ Sidna Ɛisa d lǧețța-s.\n22 Asmi i d-yeḥya Sidna Ɛisa si lmut ɣer tudert, inelmaden-is mmektan-d awal-agi i d-yenna, dɣa umnen s wayen yuran di tira iqedsen d wayen i d-yenna Sidna Ɛisa.\n23 Mi gella Sidna Ɛisa di temdint n Lquds di lweqt n lɛid n Tfaska, aṭas i gumnen yis mi ẓran lbeṛhanat i gxeddem.\n24 Lameɛna Sidna Ɛisa ur yesɛi ara deg-sen laman axaṭer yessen-iten akken ma llan.\n25 Ur yeḥwaǧ ara a s-d-ḥkun ɣef yemdanen imi yessen ayen yellan deg wulawen-nsen.


Q=0	C=0	SS=0	LS=0	PS=0	DC=0	LC=0	SD=0	BS=1	G0=36	G1=21	G2=5	DLID=ber_Latn	BODY= Matthew 10 Kabyle: NT\nBible > Kabyle: NT > Matthew 10\n1Sidna Ɛisa yessawel i tnac inelmaden-is, yefka-yasen tazmert s wayes ara ssufuɣen leǧnun, ara seḥluyen mkul aṭan d mkul lɛib.\n2Atnan yismawen n tnac-nni inelmaden n Sidna Ɛisa :Amezwaru d Semɛun ițțusemman Buṭrus akk-d gma-s Andriyus, Yeɛqub mmi-s n Zabadi akk-d gma-s Yuḥenna, 3Filibus d Bartelmay, Suma akk-d Matta amekkas n tebzert, Yeɛqub mmi-s n Ḥalfi akk-d Taddi ; 4Semɛun awaṭani, Yudas n Qeṛyut, win akken ixedɛen Sidna Ɛisa.\n5Sidna Ɛisa iceggeɛ tnac inelmaden-is, iweṣṣa-ten : Ur țṛuḥut ara ɣer tmura tibeṛṛaniyin, ur keččmet ara ɣer temdinin n at Samarya ; 6ṛuḥet axiṛ ɣer wat Isṛail yellan am ulli iḍaɛen. 7M'ara tețțeddum, țbecciṛet qqaṛet : « Ațaya tgeldit n igenwan tqeṛṛeb-ed » ! 8Sseḥlut imuḍan, sseḥyut-ed lmegtin, ssizdeget wid ihelken lbeṛs, ssufɣet leǧnun. Akken i wen-d-ițțunefk mbla idrimen, fket ula d kunwi mbla idrimen. 9Ur țțawit yid-wen ama d ddheb, ama d lfeṭṭa, ama d idrimen ; 10ur țțawit yid-wen agrab neɣ sin iqendyaṛ, ur țțawit irkasen neɣ aɛekkaz, axaṭer axeddam yuklal lqut-is. 11Di yal tamdint neɣ taddart anda ara tkecmem, steqsit ma yella win ara yesṭerḥben yis-wen, qqimet ɣuṛ-es alamma tekkrem aț-țṛuḥem. 12M'ara tkecmem ɣer yiwen wexxam, sellmet fell-asen, 13ma sṭerḥben yis-wen, lehna-nwen aț-țers fell-asen ; ma yella ur sṭerḥben ara yis-wen, lehna-nwen aț-țeqqim ɣuṛ-wen. 14M'ur qbilen ara ad sṭreḥben yis-wen neɣ ad semḥessen i wawal, ffɣet seg wexxam-nni neɣ si temdint nni, zwit ula d aɣebbaṛ seg iḍaṛṛen nwen. 15A wen-iniɣ tideț : ass n lḥisab, imezdaɣ n temdint-agi ad țțuɛaqben akteṛ n temdinin n Sudum akk-d Gumuṛ.\n16Atan, a kkun-ceggɛeɣ am ulli ger wuccanen, ḥeṛcet ihi am izerman, sɛut neyya am yetbiren. 17Ḥadret ɣef yiman-nwen, axaṭer kra n yemdanen a kkun-sbedden ɣer ccṛeɛ; yerna a kkun-wten s ujelkaḍ di leǧwameɛ-nsen. 18Ɣef ddemma n yisem-iw, a kkun-sbedden zdat lḥekkam akk-d igelliden, iwakken am nutni am at leǧnas nniḍen, ad slen s yisem-iw. 19M'ara kkun-ṭṭfen, ur țḥebbiṛet ara ɣef wamek ara temmeslayem, neɣ ɣef wayen ara d-tinim, imeslayen ara d-tinim, a wen-d-țțunefken di teswiɛt nni kan. 20Axaṭer mačči d kunwi ara imeslayen, meɛna d Ṛṛuḥ n Baba Ṛebbi ara d-imeslayen seg-wen.\n21Amdan ad yefk gma-s ɣer lmut, ababat ad yefk mmi-s, dderya a d kkren ɣer imawlan-nsen, a ten ssiwḍen ɣer lmut. 22A kkun-keṛhen irkul ɣef ddemma n yisem-iw, meɛna win ara yeṭṭfen alamma ț-țaggara, ad ițțusellek.\n23M'ara tețwaqehṛem deg yiwet n temdint, rewlet ɣer tayeḍ. A wen-iniɣ tideț : Mmi-s n bunadem a d-yuɣal uqbel a d-tekkem tudrin meṛṛa n tmurt n wat Isṛail.\n24Ulac anelmad yugaren ccix-is neɣ aqeddac yellan sennig umɛellem is. 25Akken ițwaḥseb ccix ara yețwaḥseb unelmad-is. Daɣen akken yella wemɛellem ara yili uqeddac-is. MMa semman i bab n wexxam Balzabul iḥekkmen ɣef leǧnun, amek ur țsemmin ara akkenni i wat wexxam-is !\n26Ur ten-țaggadet ara ihi ! Axaṭer kra n wayen yeffren a d-iḍheṛ, kra n lbaḍna yellan a d-tban. 27Ayen i wen-qqaṛeɣ deg iḍ, init-eț ɛinani deg wass, ayen slan imeẓẓuɣen-nwen di sser, berrḥet-eț deg iberdan. 28Ur țțaggadet ara wid ineqqen lǧețța lameɛna ur zmiren ara ad nnɣen ṛṛuḥ, aggadet win izemren ad iḍeggeṛ ṛṛuḥ akk-d lǧețța ɣer ǧahennama. 29Eɛni ur znuzun ara sin iẓiwcen s uṣuṛdi ? Meɛna ula d yiwen deg-sen ur d-iɣelli ɣer lqaɛa mbla lebɣi n Baba Ṛebbi. 30Ula d anẓaden uqeṛṛuy-nwen țwaḥesben irkulli. 31Ihi ur țțaggadet ara : tesɛam azal akteṛ n waṭas n iẓiwcen !\n32Kra win ara yessetḥin s yisem-iw zdat yemdanen, ula d nekk, ad ssetḥiɣ yis zdat Baba yellan deg igenwan. 33Kra win ara yi-nekṛen zdat yemdanen, a t-nekkṛeɣ ula d nekk zdat Baba yellan deg igenwan.\n34Ɣuṛ-wat aț-țɣilem d lehna i d wwiɣ ɣer ddunit ; mačči d lehna i d-wwiɣ, meɛna d ccwal i d-wwiɣ. 35Axaṭer wwiɣ-d lfiṛaq ger weqcic d baba-s, ger teqcict d yemma-s, ger teslit ț-țemɣaṛt-is, 36a d-kkren yeɛdawen seg at wexxam.\n37Win iḥemmlen baba-s d yemma-s neɣ mmi-s d yelli-s akteṛ iw ur yuklal ara ad yili d anelmad-iw. 38Kra win ur neqbil ara ad inɛețțab ɣef ddemma n yisem-iw iwakken ad iyi-itbeɛ, ur yuklal ara ad yili d anelmad-iw. 39Win iḥerzen taṛwiḥt-is, a s-tṛuḥ, ma d win ara isebblen taṛwiḥt-is ɣef ddemma-w ad yuɣal a ț-yaf.\n40Win isṭerḥben yis-wen, yis-i i gesṭerḥeb, win isṭerḥben yis-i, isṭerḥeb s win i yi-d-iceggɛen. 41Win isṭerḥben s nnbi imi s ɣuṛ Ṛebbi i d-yusa a s-d-ițțunefk wayen yuklal nnbi, win isṭerḥben s uḥeqqi imi d aḥeqqi i gella, a s-d-ițunefk wayen yuklal uḥeqqi. 42Kra win ara yefken lkas n waman isemmaḍen i yiwen seg imecṭuḥen-agi imi d anelmad-iw i gella, a wen-iniɣ tideț : ur a s-ițṛuḥ ara lḥeqq yuklal.


Q=16	C=16	SS=0	LS=0	PS=0	DC=16	LC=0	SD=0	BS=1	G0=3	G1=1	G2=1	DLID=ber_Latn	BODY=IDLISEN-NNEƔ: Mourad Zimou : Timγarin-nneγ\nPublié par idlisen_nnegh à 05:45\nazul a zimu!\nanda nezmer ad nnaf adlis yi inek a zimi? ak innigh yelha nezzeh wayen txeddmed , tizelatin ik d afelleq jmaaliman ar tifed si moh a winnat!! qqarren kan yemdanen d tizelatin n cdeh i g lehun maca wellah ar kecc tizelatin inek ar d qiment lebda ur ghellint, ternid tettarud idlisen ?ad yesttuqet rebbi timital ik a gma,nek sellegh ak rnigh gharegh imagraden id ttarud ama da ama anda niden. gedha,selkem tira k deg webrid a.\n18 septembre 2008 à 05:54


Q=3	C=3	SS=3	LS=0	PS=0	DC=0	LC=0	SD=0	BS=0	G0=26	G1=17	G2=6	DLID=ber_Latn	BODY= Jude 1 Kabyle: NT\nBible > Kabyle: NT > Jude 1\n1Nekk Yuda yellan d gma-s n Yeɛqub, aqqedac n Ɛisa Lmasiḥ, i wid i wumi d-issawel Sidi Ṛebbi Baba-tneɣ, yerna ihegga-ten i Ɛisa Lmasiḥ ; 2ṛṛeḥma, talwit d leḥmala a wen-d-tețțunefkent s tugeț !\n3A wid eɛzizen, acḥal aya segmi i bɣiɣ a wen-n-aruɣ ɣef wayen yeɛnan leslak i ɣ-icerken, walaɣ belli ilaq-iyi a kkun-nhuɣ iwakken aț-țesɛum tazmert aț-țḥadrem ɣef liman, liman i d-yețțunefken yiwet n tikkelt i wid i gextaṛ Sidi Ṛebbi. 4Axaṭer kra n yemdanen skecmen-d iman-nsen gar-awen, sseɛwajen lmeɛna n ṛṛeḥma n Sidi Ṛebbi iwakken ad ffren yir tikli-nsen, nekṛen ula d Ɛisa Lmasiḥ, win yellan d Ssid-nneɣ ; lɛiqab i ten-yețṛaǧun d ameqqran akken i d-ițwaxebbeṛ si zik di tira iqedsen.\n5?as akken teẓram ayagi meṛṛa, bɣiɣ a kkun-id-smektiɣ belli asmi i d-isellek Sidi Ṛebbi agdud-is si tmurt n Maṣer yessenger gar-asen wid akk yugin ad amnen yis ; 6daɣen, lmalayekkat-nni ur neṭṭif ara di ccan i sent-id-ițțunefken, meɛna ǧǧant imukan-nsent eɛlayen, Sidi Ṛebbi yeqqen-itent di ṭṭlam i dayem alamma d ass ameqqran n lḥisab. 7Akken daɣen i tedṛa d imezdaɣ n temdinin n Sudum d Gumuṛ akk-d tudrin i sent-id-yezzin, ixeddmen anagar ticmatin d zzna, qqiment-ed d lemtel mi tent-yessenger Sidi Ṛebbi s tmes yecban times n ǧahennama ;\n8imdanen-agi daɣen i d-ikecmen gar-aneɣ xeddmen am nutni, tirga-nsen ssawaḍent-țen ad xedmen ticmatin, ur setɛeṛfen ara s lḥekma n Sidi Ṛebbi, reggmen ula d lmalayekkat yellan deg igenwan. 9Ula d lmelk Mixayel ur yexdim ara annect-agi asm'akken i gennuɣ akk-d Cciṭan ɣef lǧețța n Sidna Musa ; yegguma a t-yergem ula d rregmat meɛna yenna-yas kan : a k-iɛaqeb Sidi Ṛebbi. 10Meɛna imdanen-agi reggmen ayen ur ssinen ara, ula d ayen akken ssnen i gessen ula d lmal ur nefhim ara, yețțawi-ten anagar ɣer nnger-nsen. 11A tawaɣit-nsen ! Axaṭer tebɛen lǧeṛṛa n Kahin, sṛuḥen iman-nsen di leɣlaḍ, yewwi-ten ṭṭmeɛ n yedrimen am Belɛam, negren am akken yenger Kuri asm'akken i d-yekker ɣer ccwal. 12D ugur ameqqran m'ara ṭṭfen imukan gar-awen ɣer imensi n tegmaț, zehhun mbla lḥecma, țxemmimen kan ɣef yiman-nsen. Cban asigna yețțawi waḍu, ur d-yețțak lehwa ; cban ttjuṛ ur d-nețțak ara lfakya di lawan-nsent, mmutent, qquṛent dɣa țwaqelɛent. 13Akken i d-ṭṭeggiṛent lemwaji timeqqranin tikufta-nsent n lewsex, i d-ssufuɣen nutni tikufta n leɛṛuṛ-nsen. Cban itran ixețțin, iɣellin ɣer dderb n ṭṭlam i sen ițwaheggan.\n14Fell-asen i d-icar Hinux iɛacen di lǧil wis sebɛa deffir Adem, mi d-yenna : atan a d-yas Sidi Ṛebbi nețța d luluf n lmalayekkat-is 15iwakken ad iḥaseb imdanen meṛṛa, ad iɛaqeb imcumen ur ten-tḍuɛ ara, ɣef yir lecɣal-nsen, ɣef rregmat i d-ssufuɣen yemcumen-agi seg yimawen-nsen . 16Imdanen-agi ur steqniɛen ara deg wayen xeddmen, teddun s lebɣi n tnefsit-nsen ; imeslayen-nsen ččuṛen d zzux, sqizziben i yemdanen ɣef ddemma n nnfeɛ-nsen.\n17Ma d kunwi a wid eɛzizen, mmektit-ed ayen i wen-d-nnan yakan ṛṛusul n Ssid-nneɣ Ɛisa Lmasiḥ 18asm'akken i wen-d-qqaṛen : di zzman aneggaru ad ilin wid ara yețmesxiṛen fell-awen, ara ilḥun s lebɣi n tnefsit-nsen. 19Ihi, d wigi i d-yețțawin lxilaf ger yemdanen, țxemmimen anagar ɣef wayen yeɛnan ddunit, ur sɛin ara Ṛṛuḥ iqedsen n Sidi Ṛebbi deg wulawen-nsen. 20Ma d kunwi ay iḥbiben-iw, snernit liman-nwen yeṣfan, deɛɛut s tezmert n Ṛṛuḥ iqedsen. 21?ṭfet di leḥmala n Sidi Ṛebbi, țeklet ɣef ṛṛeḥma n Sidna Ɛisa Lmasiḥ, ara wen-d-yefken tudert yețdumun. 22?unnet ɣef wid yețcukkun sfehmetțen 23iwakken ad țțuselken, jebdet-țen-id si tmes. Llan daɣen wiyaḍ ilaq aț-țḥunnem fell-asen meɛna ɣuṛ-wat aț-țennalem ulamma d llebsa-nsen i tessenǧes lǧețța-nsen.\n24Tanemmirt tameqqrant i win yesɛan tazmert ad iḥader fell-awen iwakken ur tețțecḍem ara, a kkun-id isbedd zdat-es mbla lɛib di tmanegt- ines s lfeṛḥ ameqqran. 25Tamanegt tameqqrant i Sidi Ṛebbi awḥid i gellan d amsellek-nneɣ s Ɛisa Lmasiḥ Ssid-nneɣ ; i Yillu nneɣ lhiba, tazmert, lḥekma akk-d lɛaḍima, uqbel a d-texleq ddunit, di lweqt-agi akk-d lweqat i d-iteddun ! Amin !


Q=2	C=0	SS=2	LS=0	PS=0	DC=0	LC=0	SD=0	BS=0	G0=29	G1=9	G2=2	DLID=ber_Latn	BODY=Tettidir Yasmina Bourkache deg Fransa akked twacult-is. Nesteqsa-tt ɣef wamek ttidiren ussan n ukman din, ha-t-an wacu i d-tenna: ‘’Seg 17 deg meɣres 2020, i la nettqabal tudert tamaynut n yal ass deg tmurt n Fransa i iḥuza s waṭas waṭṭan n Covid-19. Seg wass-nni ar ass-a, aql-aɣ nekmen deg yixxamen. D acu kan, ur nettidir ara akman-agi am win yellan deg tmurt; ur yeɛdil ara, diɣ, am win yellan deg lbaṭima neɣ deg tnezduɣt-is ; mačči am umdan i izedɣen tamdint, am win n taddart.\nSeg tama-nneɣ (tawacult-iw), neqḍa-d ayen i aɣ-ilaqen deg tazwara i wakken ur nesṭuqqut ara tuffɣa. Syin, nesnulfa-d, deg uxxam, lɛaddat tijdidin. Akked yessi, ad as-tiniḍ aql-aɣ deg wussan n yimuras deg uxxam. Tidet kan, ussan-nni imezwura, nettuqelleq imi urǧin teḍra tedyant am tagi deg umaḍal. Acu kan, ciṭ ciṭ armi i aɣ-tuɣal d tannumi. Seg yimir, yuɣal uxxam d aɣerbaz i snat n yessi i yesɛan 5 d 7 n yiseggasen deg leɛmer-nsent. Ssuturent-d aṭas n uxeddim akked leḥnana i wakken ad asent-iliɣ deg lmendad. Ilaq aṭas n usugen akked tektiwin timaynutin i wakken ur ttnuɣnit ur ttqelliqent ara deg uxxam.\nƔef waya, nexdem ahilt i wurar. Yelli tameqqrant, tuḍen l’autisme d ayen i yi-ittaǧǧan ad d-lhuɣ s waṭas deg-s. Ayagi, ur yeshil ara, ama fell-as, ama fell-aneɣ, xas ulamma nessawaḍ, s umata, ad nesɛeddi yid-s lewqat igerrzen, yecban ccna d ccḍeḥ. Am wakka, nettnecraḥ u nesenqas ciṭ n leɛtab. Yal ddurt, ad iruḥ urgaz-iw, ad d-yeqḍu. Yal mi ara yeffeɣ, ilaq-as ttesriḥ, ma ulac, ad yettwabzer. Akka, teččur tudert n yal ass d tigawin : aṣeggem n uxxam, asewwi, asired…atg. Ma d yal tameddit ɣef 20h, d tazzla ɣer yibalkuyen i wakken ad newwet afus i yixeddamen sumata, ladɣa wid n tdamsa. Aseggas-agi, ur aɣ-yeǧǧi ara waṭṭan-agi ad nesɛeddi ussan akken iwata.\nYeqqimaɣ-d kan ubalku ansi nettfaras ciṭ n yiṭij. Yessifsis lxater. Akman-agi, yessexreb iḍes akked ttnekra n yigerdan xas ulamma neɛreḍ ad teqqim tnummi-nni n zik. Alamma ṭṭsen i aɣ-d-yettṣiḥ ciṭ n lweqt i tɣuri, i uẓeṭta inmetti d umeslay akked yiɛeggalen n twacult i yellan deg tmurt. Deg ukman-agi daɣen, nemyussan akked yimdanen-nniḍen, ladɣa lǧiran. Tettuxleq-d lemɛawna d tameqqrant gar-aneɣ. Ha-t-an amek zerrin wussan deg ukman. Am lebḥar, tikkelt, yers, tikkelt yeḥcer. Ma d yigerdan, ttraǧun kan yiwet n tɣawsa : Tuɣalin ɣer uɣerbaz’’.\nArticle précédentD tawaɣit iɣef terbeḥ twennadt ciṭ, meqqar !\nArticle suivant‘’Wid-nni yeɣran s trumit, nwan kellec yekka-aɣ-d s Lɣerb, wid-nni yeɣran s taɛrabt, nwan kullec yusa-aɣ-d s Ccerq…’’


Q=8	C=3	SS=3	LS=3	PS=0	DC=0	LC=0	SD=0	BS=9	G0=13	G1=9	G2=4	DLID=ber_Latn	BODY=Nemmeslay ussan yezrin γef tdiwennit i nezmer a neg akk d Mass Kamal Naït-Zerrad i deg yal yiwen a s-yefk asteqsi neγ isteqsiyen-is γef tutlayt d wayen d-icudden γur-s s umata. Ihi cawreγ-t γef waya yenna-d ulac uγilif nezmer a s-nazen isteqsiyen u ad yeεreḍ a d-yerr fell-asen.\nI lmend n tdiwennit agi riγ a d-leqḍeγ tazwara isteqsiyen yellan i wakken a d-ssufγeγ isenṭal i γef a nemmeslay s umata. Ihi win i γer yella westeqsi yazen iyi-t-id ttxil-s γer tansa agi: arezqilvacir[at]imyura.net\nTanemmirt seg tura!\ntanemmirt a Wejṭuṭi yelha wayen akka iγ-d-tesumreḍ, deg wesmel-a tura win iran ad yefk iseqsiyen i Mass Kamal Nait Zerrad, atan yella wamek, nekk s timad-iw uzeneγ-ak-in sin iseqsiyen ar tansa nni γ-d-tefkiḍ, ssarameγ daγen ad illin wid ara d-yernun iseqsiyen nniḍen γef ayen yaεnan iwelihen n tira neγ, γef tutlayt s umata;\nTanemmirt-nwen γef udiwenni i tebγan ad t-id-tessuddsem deg dra n tmaziγt. Maca, ur ẓriγ ara ayen i γran fell-aγ lmeεruf nekni s Leqbayel : yal wa amek i tt-ittaru... !\nQqaren : "axxam iččur d isγaren, ulac swayes ad nehreγ aγyul" ;\nneγ daγen : "axxam iččur d irgazen, ulac w(in) ara d-irren tiqit".\nIsdawanen n tesga n Tmaziγt n Bgayet deg 6 yid-sen msefhamen seld iseggasen, suffγen-d ilugan n tira.\nMa d wid n Tizi ulac. Ama iman-nsen neγ ukkud d wid n Bgayet. Ayγer akka !!?\nNeγ wid n "INALCO". Seg winna n 96 d uneggaru-nni n 98 _ 10 n yiseggasen aya _ , d acu ttrajun ad sgerwen akk yimazzagen n taγult-a akken ad slugnen Tamaziγt ? Anwa(i) wigggi ?\nAzul a bu gernin\nẒer daγen adlis 'Tajerrumt tatrart n teqbaylit' d-yessufeγ Mass At-Zerrad di 2001, ddeqs n umaynut i yellan deg-s ladγa ayen d-icudden γer tseddast (syntaxe).\nd tidet a gma bu-gernin ad twehmeḍ akk amek imussnawen nneγ n tmaziγt ur ttmahalen ara xersum yiwen wegraw i useggas, yerna tutlayt nneγ tuser aṭas taneflit, agraw i d-illan di tipaza Lzzayer i 2007 deg tettikki tiddukla iselmaden n Tizi-uzu tagi d aneγlaf usegmi itt-id-igan summren-d deg-s isekkilen n Taεrabt maca iselmaden ugin isekkilen-a i tmaziγt, tella daγen tayeḍ i 2007 nni di barselun mazal ur ẓriγ ara ma ssufγen-d iwelihen-ines neγ uhu, yedda-d yiwen umagrad γef timlilit-a n Barselun deg yiwen weγmis anda i d-inna meslayen a d-sskecmen asekkil "V" "P" ad kksen "Ğ"\ntamawt: Wissen a Bu-gernin ma isdawanen-a n Bgayet yella kra iwelihen i d-ssufγen?\nAzul a Muhabdiki,\nuzneγ-aken sin imayalen, wissen ma teṭṭfeḍ-ten.\nRiγ a d-ẓreγ ma teṭṭfeḍ isidiyen-nni.\ntanemmirt a War isem, mazal ur d-wwiḍen ara isiddiyen nni m'iten-id-ṭṭfeγ ak-in-aruγ,\nAzul daγen i Keç a Mass Muhabdiki. Idlisen n Mass At Zerrad, gerrsen. Isdawanen n Tezdawit n Bgayet "Tasga n Tmaziγt" deg 6 yidsen, Massaw : Buεmara, Rabḥi, Meksem, Tiğet, Meḥruc, Ḥameg. Ssazergen-d adlis n yilugan n tira deg Meγres 2005 sγur tizrigin "Talantiqit" deg Bgayet.\nDeg-s ssumren-d ula d isekkilen "O, P, V" i tira n wawalen n tutlayin tutrimin, am : Pavlov, Venus, Paris ...\nMa d asekkil " Ğ " ur asen-nqebbel ara ad t-kksen, lafeγ ad ay-rren Ğerğer d Gerger.\nAdlis-nni i yuran wat Bgayet azwel-ines d wa " ilugan n tira n tmaziγt", yettwaru yakk s teqbaylit.\ntanemmirt a gma Bu-gernin γef isalen agi γ-id-tefkiḍ, ma d adlis uran 6 isdawanen n Bgayet deg unebdu yagi ad nnadiγ a t-id-aγeγ,\ntamawt: awal "lafeγ" d amaynut ar γur-i, wissen anamek-is ma akken i neqqar di temnaṭ-nneγ: "ma ulac;\nyella daγen isem agi "talantiqit" deg temnaṭ nneγ, d tala i tt-zurrun zik, ma di tegrawla nni n Lezzayer ters-d lka iserdasen rrif-s, armi uḍnen akk iserdasen nni, uγalen ṭṭaxren yesyin, llan wid qqaren tesεa lbaraka, llan wid qqaren, aman-is ččuren d ttutegga win ten-yesswan ad yehlek tawla;\ntamawt: γef usekkil-a n "Ğ" ma mtawan a t-kksen, nezmer ad naru Jerjer neγ am yisem n Dda Jamal acku llant temnaḍin di tmurt Leqbayel anda ur ttεekkin ara γef usekkil agi n "j" iwakken ad yuγal d "ğ"\nayagi akk d asishel di tira ladγa deg les telephone portable neγ uhu a gma Bu-gernin? ssureft-iyi γef awal-a s tfansist acku shiγ-t s tmaziγt, tanemmirt ay imeddukal, ahat daγen a Wejṭuṭi wagi d asteqsi? i Mass K.N.Z\nAtan wayen d-nnan γef ugemmay wat wegraw n Bgayet.\nILUGAN N TIRA N TMAZIΓT\nIsekkilen n ugemmay s nettaru tamaziγt, d wid n tlatint, anagar sin-a : γ d ε, i d-yekkan seg tegrigt.\nIsekkilen yettawin aqqa ddaw-atsen, nettaru yes-sen imesla ufayen, anagar ḥ.\nIsekkilen yettawin akafu nnig-sen, nettaru yes-sen izegnaggaγen imezgiyen n C d J.\nIsekkilen O, P, V, nettaru yes-sen imesla yezgan deg wawalen imnekcamen n umalu, imesla ur nelli deg unagraw asnislan n tmaziγt.\nAsekkil U, azal-is d win n tuget n tutlayin n umalu (ou deg tefransist)\ntanemmirt ay Ayirat iban deg ugemmay agi γ-id-tsekneḍ yelha wedlis i yuran isdawanen-a n Bgayet\nasawal amway= telephone portable fkan-t-id deg umawal n tiddukla tadelsant imedyazen, ayagi dayen i d ittakken asirem, im'akka llan wid iqedcen u mazal qeddcen γef tutlayt nneγ;\nAzul a Muhabdiki, waqila mačči d awalen iγ-ixuṣṣsen, γas xuṣṣen, annect-a yella γer yal aγref, llan imussnawen i d-yettakken awalen imaynuten i yal taγawsa tamaynut deg yal taγult, nekkni γef akken ttwaliγ d imdanen ara ten-yesseqdacen i yexuṣṣen, yerna ula d ilγagduden (mass media) am brtv, ur sseqdacen ara s ṭṭasqa awalen imaynuten, d tinna n wwet εeddi kan !\nAmzun ur telli tuqqna ger wid iqeddcen γef wesnerni n tmeslayt-nneγ d tiliẓri i yellan anagar nettat i yessawalen s teqbaylit.\ntelephone portable llan wid i s-yeqqaren " amafus" a Muhabdiki.\nNekk akka i s-ssawleγ aṭas aya, ahat kra n semmus iseggasen\ntura. Ma ur ttuγ ara, lemdeγ-t wawal-a γer Uzerrad.\nssawalaγ mačči ssawlaγ\natan ihi isem agi "amafus" iwulem, fessus γef win ara s-yesslen neγ ara t-ilemden, tanemmirt a War isem, imi nekk ttγimaγ yal seggas kraḍ wagguren di tmurt, meqqar a t-sslemdeγ i wid ssneγ, tura ula d tilawin deg iciwi-nsent i t-ttawwint a lexla;\ntwalaḍ dγa ay Ayirat tasgilt nni m'iseman abeḥri itili! ttakken-d deg-s, timtirin n umesyamun= signes du zodiaque maca s Tefransist akk iten-id-ttaddren, yerna llan deg wedlis aweryan n izarismen imaziγen n K.N.Z\nAkka a Muhabdiki, walaγ anta tasgilt n brtv i d-tudreḍ, yerna Aweryan n izarismen imaziγen n Kamal Nait-Zerrad tettekka brtv deg ussuffeγ-ines m'ur cciḍeγ ara ?\nd tidet ay Ayirat deg ussufeγ-is ttikkin: (b.r.t.v) (kabyle.com) (c.b.f) (awal grand Lyon) (a.j.b.f) ihi d acu ara imenεen imaziγen seg nnger ala tameslayt-nsen, ma tiliẓri teẓra d acu iwelmen! atan amek i ten-id-yefka K. N. signes du zodiaque : timtirin n umesyamun\nttuγ "s" poissons, akk d "z" Zerrad\ntimtirin n umesyamun\nAmur ameqqran deg-sen d awalen i yellan si zik di teqbaylit.\nAkka yiwen wass ma tella tγamsa(presse) s tagi-nneγ ad ten-afen wid yettamnen s timtirin n umesyamun!\nAkken ttwaliγ anda akk i ulac allalen isertanen: takadimit a yesbedden tutlayt tunṣibt, radyuwat, tilivizyuwat, iγmisen, iγerbazen a inedhen s tutlayt nni tunṣibt yehwa-yaγ neqqar acimi wihin yettaru akka neγ tihin tettmeslay akken nniḍen. Anda akk ur nessaweḍ ara a ncax deg tkiluḍin nneγ am nekni am yemdanen a ttruḥ kan aka; tidett qerriḥen yenna-tt-id Muḥya...mezel-aγ kan din a dda Muḥ.\nTanemmirt lḥasun i wid akk d-yuznen isteqsiyen i lmend n tdiwennit akk d Mass At-Zerrad ara d-nessufeγ dagi mi thegga.\nwidak ara γ-id-awin allalen agi n tsertit a wejṭuṭi mazal ur ten-walaγ ara gan agraw iwakken ad yili wemtawa gar-asen a d-ssufγen tamaziγt deg wekmim-a deg tella, maca ẓret kan tamiwin nniḍen amek dduklent?\nI Mass Muhabdiki\nLafeγ = ma ulac. d awal aqbur deg tama n usammer n tubiret.\ntanemmirt a Bu-gernin atan tesslemdeḍ-aγ awal-a "lafeγ" di twinest nni d-turiḍ iban d "ma ulac"\nAzul fella-wen (t).\nAmek qqaren "addal" s tutlayt taturkit ? "spor" ,nukni nevgha ad nesnulfu ayen yellan yakan di tmetti taqvaylit: "le portable" ghur-s isem-is,medden mêrra,ssawalen-as :Aportâble ,teddez, tevrez !\nDeg umâdal mêrra,"télévision" d' awal agraghlan, nukni nevgha ad tt nner d "tilîzri", deg umkan w-awal imserêh : tilivizyun ! Rradyu nerra-tt d "Amâttaf" !, amikro negh amikru yughal a âadjava:\nd "asâwâd" ???\nI-mi walagh amawal "Tafransist-turc", dehcegh d akken âtas w-awalen ttwadmen-d akken llan, ama si tefransist,ama si taâravt war akumpleks. Walit deg internet imawalen -aggi: "Tafransist-Turc" negh "tafransist-Persan".\nAwal Ğerğer,nezmer a-t-naru : Djêrdjêr,aygher,ala.


Q=11	C=3	SS=3	LS=0	PS=3	DC=0	LC=0	SD=0	BS=1	G0=21	G1=3	G2=0	DLID=ber_Latn	BODY=macci d nkk ito Ixdmn | tisura n tqobailit\nsuqo abrkan di Itnuzu uzrf, Qoarn as aqam n cre\ntimqarin, imi Qrant Grrbnt, Qoarnt : cre d lkdb, cre d asourdi. imqarn msakit, imi d nitni itn Ifssin, Qoarn : cre d amalal. maca amalal, akkn a-d Iavi lhqo i vin t Idtfn, Ilaqo as usourdi. vin Ibqan amalal Izmrn, as Izmir s udrim. akkn Mqorit imalaln i Mqor uebbudo nsn. lqoanun at Trnudo nq akk Irnu. s tmussni nq s udrim.\nEmr amakor, takordoas Twi-d. Twi-d macci d kra. di mi Izmr i umalal amqoran s udrim n tukrdoa. Cfan mddn f asmi Iedda di cre, Iukr irna Iffq « kit ».\nMsfhoamn ntta d umalal is, Iwdo sdat lgug Irra iman is Isyuyuc, Isqovqoiv ako, dqa d amalal is kan i Ihodrn. acu Inna umalal i lgug :\n– a msju lgug, aklian iu ulac vi Isean leqol am ntta. ata Ttvalido mskin, ur Izmir ad Idourr ula d izi. Iyr kan afus is ajffus di nijas, ur Izori acmma, Iuqal-d ufus nni Iccur d tiviztin. d afus i Ilaqo ad Ixllso a msju lgug. macci d aklian iu s timad is. ur Itddu ara usedi d usxdoi.\nIdosato i-d lgug. Inna as :\n– akkn ik Ihova a mas. ihoi, imi d afus ito Ixdmn, aqolaq Nvt afus nni s xmsa iswasn n lhbs. aklian ik ma Ibqa ad Iddu d ufus is r lhbs ad Iddu, mulac ad Iqoim. lqoanun urt Ikmir ara ad Iddu.\nd nuba umalal Idosato i-d :\n– tanmmirt a msju lgug.\nMsmuqoaln ntta d uklian is. Ikks umakor lbista, Ifkato i umalal Idtf ito, Iqole afus nni n lfabrika s Rran di sbitar (prothèse), Isrs it f tâbla, Ffqn di sin si uqam n cre, Goan afus ad Iruh r lhbs vhds.


Q=5	C=1	SS=1	LS=3	PS=0	DC=0	LC=0	SD=0	BS=7	G0=28	G1=13	G2=7	DLID=ber_Latn	BODY=You are at:Home»Tasekla»Yennayer d yiwet temyart (lɛada) ger temyarin-nneɣ.\nBy Djamal Benaouf on\t 22 janvier 2018 Tasekla\nAnsuf s kra n tin d win i d-yusan akken ad nemyegraw da, deg usudu-ya n tesdawit, ilmend n wesfugel n Yennayer. Dɣa ad farṣeɣ tagnit-a i yi-d-yettunefken akken a wen-buddeɣ i yakk aseggas ameggaz!\nTanemmirt tameqqrant i warrac d tullas-agi-nneɣ n terbaɛt “POLYLAND-CLUB” akk d imeddukal-nneɣ n tiddukla Numidya i ɣ-d-yesnubegten akken ad nessermed asarag-agi ɣef Yennayer.\nTigemmi tamaziɣt d tamerkantit nezzeh, ur yessefk a tt-id-nekmes deg yiwet temyart (wansay) kan, akka am YENNAYER, ɣas ulamma Yennayer-agi ɣur-s azal meqqren deg tgemmi-nneɣ. Atan dɣa Yennayer useggas- a yemgarad ɣef iseggasen yezrin, acku yettwakkez d ass aɣelnaw, u d ass n wesgunfu. Tucbiḥt ad tuɣal i imeɣnasen n tmaziɣt i yefkan aṭas iseflan akken a d-yaweḍ wass-a. Ulac wi ɣ-d-yefkan kra sɣur-s imi d ayla-nneɣ kan i ɣ-d-yuɣalen.\nTaɣerma tamaziɣt d tin meqqren nezzeh akken meqqar wazal imawlan-ines Imaziɣen. Meqqret nezzeh, hrawet nezzeh akken hrawet tesga d-ṭṭfen imawlan-ines; daɣen lqayet nezzeh akken lqayit iẓuran imawlan-is yuɣen aẓar ɣezzifen deg umezruy n talsa. Imaziɣen mačči kan ṣuken (bnan) taɣerma-nsen, maca, rnan ṣuken neɣ kkin deg uṣuk (lebni) n tɣermiwin nniḍen. Annect-a, mačči d ayen i d-nesnulfa neɣ d ayen d-neskerkes. Annect-a, d ayen yuran deg umezruy. Imi amezruy d inigi ɣef tilin imaziɣen yakk d yigan-nsen. Annect-a yakk yettwassen, anagar kan imeḥyufa d wudɣilen, rnu ɣur-sen kra iǧeɛlaben d kra ibelɛuṭen yezgan teqqnen allen swayes ttwalin akken ad rewlen i tidet!\nAmazray agrigi “Hirudut” -yettwassnen s yisem ubabat umezruy- d amenzu i d-ibedren isem amaziɣ s yisem “Mazigus” di tallit taqburt (lewhi n 5 igiman ngum talalit n Ɛisa.\n– Iṣukan d tɣermin:\n* Icerriḍen n Ṭaṣili yettwacerḍen seg 5000 iseggasen ngum asali izumak neɣ iherman n Maṣer.\n*Taɣessa n wales i wumi semman imusnawen “ales n Mecṭ-lɛebi”.\n*Iɣizan n “Yixef-Afalu” mlan-d d akken tamguri (industrie) ssya i tettwawi ɣer Turuft.\n*iɣerban n Tihert.\n* iɣerman n Tamugadi akk d Ǧmila.\n*iẓekwan n Duga, Imedɣasen , Iẓekwan n Tmasiḥt yellan di Cercal d waṭas ixerban nniḍen yettunefken i Rruman, maca, di tidet, d Imaziɣen i ten-yessulin.\n–Iduba d yegrawen n tsertit:\nIamziɣen si zik n zik-nsen i sbedden igrawen ara yesselḥun tilufa-nsen, u yal tallit sbedden-as tuddsiwin i sen-iwulmen.\n*”Agraw imeqqranen neɣ n yemɣaren” zik-nni, yugdan “agura” ɣur yegrigen neɣ “Ssina” ɣur irumanen. Tuddsiwin-a grant-d ar tallit tamirant di kra n temnaḍin: “Agraw neɣ tajmeɛt” ɣur Yeqbayliyen, “aǧraw ɛemmi Ssaɛid” ɣur wat Mẓab…\n*Imaziɣen sbedden tigeldiwin deg wakal-nsen, yettwassnen am tgelda Tanumidit, Tamuriṭanit… Ger igelliden yettwassnen nezzeh: Gaya, Mass-nsen, Mikaw-sen, Yugurten, Yuba 1ru, Yuba 2sin d wiyaḍ…ugar ɣef wid yezgan d imnukal ɣef tgeldiwin tinselmin: Yusef Utacfin, Yaɣmurasen, Buluɣin, At Ziri.…mačči d yiwen a t-id-nebder.\n– Kra seg imusnawen d imaruten imaziɣen imi ggten, mačči d yiwen a t-id-nebder da:\nAfulay n Mdawruc, Siperyan, Ṭartilyan, Ugistan, Ibenu Rucd, Ɛebbas Afernas, Benbaṭuṭa, Benxeldun, Benajerrum, Benbadis, Lwertilani…war ma nettu wid n tallit-a tamirant am dda Lmulud At Mɛemmer, Bensdira, Bulifa, Sliman Reḥmani,Kateb Yasin, Ṭawes d Lmuhub Ɛemruc, Belɛid At Ɛli…\nAwal ɣef Yennayer imi d netta i d asentel n wass-a:\nYennayer d asentel meqqren, u ma nefka lemqud i wawal ad yiɣzif wemrar-is. Ihi, ad narem amek ara s-d-nesself kan i yal tiɣmert s tewzel akken ad nesmed kra seg wayen iwulmen alamma yemmed usentel-a.\n*Ɣas ma ggten yismawen i tesfugla-ya , ma d inumak n wesfugel d yiwen-nsen akk: Yennayer di temnaṭ n Yeqbayliyen d waṭas n temnaḍin nniḍen , Nnayer di tama umalu n tmurt, Yennar ɣur icawiyen, Leɛǧuza di tlemmas akk d kra n temnaḍin nniḍen…\n*asfugel, anamek d tallit n wesfugel:\nYennayer yettwasfugul deg yal tamnaṭ n tmazɣa, u asfugel-a yezdi yakk imaziɣen, ɣas yemgared cwiṭ si tama ɣer tayeḍ. Skud asfugel-a d win yefkan azal i tkerrazt, si tama nniḍen d yerza assaɣen ger wales d wakal (ger yemdanen d ugama).\n– asfugel n yennayer yettili di tallit n tegrest, ger 11 ar 14 (ahat ugar di kra n temnaḍin) di “janvier” n teswast tagraɣlant.\n-asfugel yettili s tmeɣriwin, s tuččiwin d tiram, d tigawin nniḍen:\nTimeɣriwin-a rzant taẓuri am ccna, ahellel neɣ icewwiqen, isefra, ccḍeḥ… Amedya n tmeɣriwin-a d tafaska n Ayrad deg At Snus.\n-Tuččiwin yettilin deg yennayer ggtent, gar-asent tiqquranin d tẓidanin yecban isufar d-yettak wakal : tiyni (ttmer) abelluḍ, tazart… ttilint-d daɣen s tizegza d yemɣan (7 isufar n yemɣan), taniltit, tajilbant. tifejɣal neḥ bawen… daɣen arekti iseg tgen seksu, ameqful, aɣrum, acewwaḍ, abazin, lesfenǧ, tiẓemmit… kra si tiram-a ttwassnent am isrekmen d wuftiyen ɣur leqbayel, rrecta di tlemmast n tmurt, cercem deg umalu n tmurt.\n-aksum ladɣa win uyaẓiḍ i tgen d asfel akken ad rren yes-s lada.\nMa d inumak n wesfugel-a d wid yefkan azal i wakal dugama yakk d wales: Asnemmer d weskennet (abarek) i tzemmar ugama i d-yefkan tanuft (nneɛma); daɣen d asirem d wesfillet ɣer wayen yelhan: talwit, liser… war ma nettu zeddi n tegmat d tdukli ger yemdanen…\nTaswast neɣ awitay amaziɣ:\nTaswast-a d tin yerzan takerrazt (tafellaḥt): tebḍa d tisemhuyin ilmend n tuzzya n tillay: tagrest, tafsut, anebdu d wemwan. Yal ussan n tallit gan-as isem, am: tayerza, aḥeggam, llyali, isemmaḍen, iquranen, izegzawen, iwraɣen…\nAyen yettwassnen ɣef Yennayer, d tamacahut umerḍil. Asmi akken teccucceh temɣart deg Yennayer, u tenna-yas “ṭṭeẓ a ɛemmi Yennayer, ma d tigenduzin-inu ffɣent”! Dɣa segmi yerfa Yennayer, yessuter seg Furar i s-d-ireḍlen yiwen wass swayes d-yerra ttar seg temɣart-nni tamcumt.\nAgzul umezruy usezmez-agi n “2968”:\nNenna-d yakan tella teswast-agi n tkerrezt ɣur imaziɣen si zik. Temmden akuden-nsen ilmend n tuzzya ugama. Maca, walan yessefk ula d nekkni nuklal ad tili ɣur-neɣ teswast i tallit-a tamirant, akken llant teswasin ɣur yeɣlanen nniḍen: Utrimen (iɣerbiyen)sbedden taswast-nsen ilmend n tlalit umazan Ɛisa, inselmen sbedden-tt ilmend n yinig umazan Muḥemmed; akken daɣen aṭas n yeɣlanen d yegduden nniḍen, yal wa yesbedd taswast-ines ilmend n kra uneḍruy i wumi fkan azal deg umezruy-nsen…\nAfran usezmez-agi “2968” yekka-d sɣur wegraw imaziɣen. Walan meqqer wazal n tallit-a deg umezruy imi d asebded n yiwen umaziɣ yettwassnen s yisem n “Cacnaq 1ru yeqqlen d agellid di Maṣer deg useggas n 950 ngum talalit umazan Ɛisa.\nNutlay-d yakan ɣef wazal n tɣerma ɣur imaziɣen, u nenna-d yakan kkin deg uṣuk (lebni) n tɣermiwin nniḍen… Seg wakken tamurt imaziɣen d tasga talemmast yesɛan snat tewwura, yiwet terra ɣer yill agrakal, tayeḍ ɣer Tefriqt. Ɣef wakk ay zdin imaziɣen amezruy-nsen d yegduden nniḍen: Igrigen, Irumanen, imaṣriyen ladɣa. Seg zik i namen (bdan) wassaɣen ger Imaziɣen yakk d imaṣriyen n zik, i wugar n 3300 iseggasen ngum talalit umazan Ɛisa. Zdin gar-asen wassaɣen ama di tillay n talwit neɣ deg tid n ẓẓmek. Cacnaq-a igellden di Maṣer, yeqqel d aferɛun di twacult tis-22. Amaziɣ-a d yiwen seg tsuta tis-7 seg imaziɣen izedɣen di Delta n Maṣer. Agellid-a amaziɣ yettwabder-d deg umezruy ɣur imaṣriyen, daɣen deg yedlisen uɣrisen s yisem n “Cicung”: “tawrat” ɣur wudayen yakk d “ilǧil” ɣur imasiḥen imi yessaweḍ ad yeslellli tiɣremt n Lquds di tallit-nni.\nIhi, s wazemz-a n 950 ngum talalit n Ɛisa a s-nernu 2018 n teswast tagraɣlant ad mmden 2968 deg usezmez ɣur imaziɣen.\nTagrayt n wawal:\nSsarameɣ tufam kra n lewqam d ubaɣur deg wawalen-a d-nniɣ! Aseggas ameggaz i yal yiwet d yal yiwen deg-wen. Tudert i tmaziɣt, tudert i Imaziɣen. Talwit d yiseɣ i imeɣrasen-nneɣ! Tanemmirt .\nNerra-d i kra n yesteqsiyen d-yersen.\nAɣerbaz “ ENPO-MA” n Wehran, ass n 11/01/2018.\nMass Belɛejjuṭ on 25 janvier 2018 21:16\nNules-as s tewzel i usarag-a iḍelli (24/01/2018) deg uɣaram asdawan “USTO” ilmend n wesnubget inelmaden uɣerbaz unnig n tussna tadamsant, i yesfuglen yennayer 2968.\n1)\tAsarag “ amezruy n Tinnumda tutrimt (Numidya umalu)”, asarag nniḍen s yezwel “ Yennayer deg temyarin-nneɣ” sɣur Ǧamal Benɛuf.\n2)\tTaɣuri n tmedyazt sɣur imedyazen-a: M.Crif Meddur, Salem Muhuc, Ǧilali At Sliman.\n3)\tAyninaw (Monologue) « Babur ɣreq » turart d usuqel Ḥamid Baḥfir.\nAfud d tezmert i inelmaden-nneɣ. Aseggas-nsen d ameggaz !


Q=2	C=2	SS=2	LS=0	PS=0	DC=0	LC=0	SD=0	BS=6	G0=28	G1=6	G2=1	DLID=ber_Latn	BODY=MAK Archives - Tamurt\nAm win ifren iṭij s uγerval\nMack Ait-Aoudia 25 août 2016 0 Commentaire MAK\nIssalen iγ d-ittawḍen tineggura yagi si tmurt macci d wid id-ittaran asirem. Ala ayen n dir is id-gellun. Ala ayen ur aγ nehwi iγ d-ssawaḍen. Kan akka ad nsel atan ittwaṭef wa. Kan akka atan ittwarez wihin. Imdebren n umussu n MAK yiwen yiwen isen ttandin. Ipulisen, ulac amek ur wwiten ara akken ad ten kemcen. Macci d tikkelt is-kren i Vuâziz maca d medden, itezzin fell-as, i t ittḥudrn.\nAwal d Murad Itim\nMack Ait-Aoudia 18 juin 2016 0 Commentaire MAK, murad itim\nIqvayliyen iddren di Montréal neγ di Kanada s umata ssnen ak Murad Itim, imdebbeṛ n MAK di Marikan Ugafa. Acku ulac id-illan d tadyant γef Iqvayliyen neγ n Iqvayliyen i deg ur illi neγ ur issudes s timad-is. Ama s wakud ama s texriḍt, Murad inna aql-i da ansi tevγu tekka yas-d tiγri n teqvaylit. Iger afus i kra n wayen illan deg uvrid nneγ ar tlelli. Ulac aqvayli ur issaḥder neγ ur icawer u timti ara d-yass ar gar medden, d asefqed id-issefqad ad iwalli amek llan wulawen d tmuγliwin.\nAtentin gar ifassen n Vuâziz d Ferḥat\nMack Ait-Aoudia 29 avril 2016 0 Commentaire gpk, MAK\nAkken itent ira i zrint temsal di 20 di yevrir 2016 di temdinin n Teqvaylit. Akken itent ivγa id-ḍrant ama di Tizi anda illa netta ama di vgayet d Tuvirett. Akken itent issudes id-zgant ama d aneḥdur n medden ama d ṭaqa nsen deg ivardan. Akken itent yurga id-fγent xas akken aṭas ur numin ar tura. Akken imenna i d-ewweḍ imi fkan as-d udem medden, rran-d awal i teγri nsen netta d Ferḥat. Iceqqeq uγlaγal n timmunent deg durar n tmurt Ugawa. Ferḥat gemmaḍ-in Vuâziz gemmaḍ-a. Amzun d tirga deg zal qayli acku, nek s timmad-iw, ur γileγ ad as ḥedreγ i wanect-a xas akken d isseggassen ayagi d nek ttmeslayeγ u ttaruγ γef uzarug neγ timmunent i tmurt nneγ.\nSi 20 di yevrir d afella\nMack Ait-Aoudia 29 avril 2016 0 Commentaire 20 di yevrir, MAK\nDeg umezruy aqvayli atrar ad d-iqqim wass n 20 di yevrir 2016 d ass amuqran. Ad d-iqqim d ass gar wussan d izemza ara d-nettmekti ar sdat. D tadyant ara tessin tsuta uzekka. Imi ugar n 100 n twinass n imdanen: tilawin, irgazen, tiqcicin d warrac id-ifγen ar ivardan ssutren timmunent i tmurt n Iqvayliyen. Ama di Tuvirett, ama di vgayet d Tizi dduklen Iqvayliyen am iḍudan ufus. Ur umineγ as ḥedreγ i uwessaâ am wa, acku ma illa nettwessiâ akka deg isenfaren nneγ aten a nessawaḍ ar iswi nsen myla tikkelt.\nMack Ait-Aoudia 21 avril 2016 0 Commentaire 20 di yevrir, MAK\nAm myal assegass, 20 di yevrir isembiwil ulawen n Iqvayliyen acku ismaktay-ed d wayen iten iqevren, isen iccan tisiswa xas akken 20 di yevrir n 1980 illa deg-s s wacu ara izux Uqvayli. Acku tanekra d tufγa ar ivardan n 80 macci d tin n nkennu neγ n usqizev. Uhu! D tin n veqqu n tlelli d tin iran ad teṛz azaglu, ad tezwi u ad tekkes tadimt yuγalen γef tmurt ugawa. Ass n 20 di yevrir d ass tirugza d tissas.\nAqvayli n wassa d 20 di yevrir\nMack Ait-Aoudia 20 avril 2016 0 Commentaire 20 di yevrir, MAK\nKra ssextutin kra ssevtutin wid iγ iḥemlen am jjenjar i tiṭ γef umussu n afraniman MAK d tikliwin n MAK n 20 di yevrir id ittheggi, ccan tiyita mkemmed assa. Tasuta taqvaylit terra-d awal i tiγri n Vuaaziz d Ferḥat id-issawlen ar tikli di Tizi, di vgayet d Tuvirett. Tṣub-ed ar ivardan s wanay nneγ amaynut γef tuyat d uzday n lqed. Tveggen-d assa tsuta taqvaylit i umaḍal irkelli d akken tezmer i iman-is u tezmer ad tger irebbi i tlufa timeqranin. Maca ayen iyi ccuren tiṭ nek d tadukli dduklen yilmeẓyen nneγ. Amzun rran ad lesqen ayen illan ittwaceqeq gar Iqvayliyen. Afus deg fus, d tiwinas yid sen deg ivardan n Tizi, d wid n vgayet d Tuvirett.\nǦamal At Vuxulaf 13 avril 2016 0 Commentaire 20 di yevrir, MAK\nYal asmekti n Tafsut n Imaziɣen n 80, akw t-Tafsut taγerkant n 2001, Afraniman I Tmurt n\nIqγayliyen (MAK), isuddes tikliwin aɣeṛfan di tiɣeṛmin timuqranin n tmurt\nn iqγayliyen: Vgayet, Tizi n Wezzu akw Tuγirett.


Q=13	C=0	SS=0	LS=13	PS=0	DC=0	LC=0	SD=0	BS=1	G0=7	G1=7	G2=6	DLID=ber_Latn	BODY=Isem N Ṛebbi s tcawit - Inumiden\nJugurtha Hanachi Suivre sur Twitter Envoyer un courriel 30 juin 2016\nIsem n Ṛebbi s tcawit ɣer-i zik ur yelli-ca d lmuckil , xaṭeṛ maci d win ur yetwassinen-ca areb s yisem am lɛemri niɣ d Beɣduc , niɣ d win ur d-issawalen-ca areb syisem yerni ur ḥareɣ-ca deg-s labas sima ifehhem fella s neyyet-inu maci s wawal mɣir ca n usuggas sliɣ belli s tmazirt qaren-as Yellu , u da tani ur ṛẓiɣ-ca ixef-inu labas seg-a ad y-tenna yemma belli awal-aya yella di leɣna n lexwan , u bla ma ad tebteɣ iman-inu seɣliɣ-t u yugir wawal-aya n Yellu mɣir iwared ad iwella d isem n Ṛebbi n ṣeḥ , ma welli-ca jar-aneɣ nečni ya ay yetnaɣen ɣef tedlest d tutlayet tamaziɣt . Mbeṣṣeḥ imir-a ur nefqid yeker-aneɣ-d wawal si tendelt u iwella-neɣ d azɣuɣ , Yakuc .\nYakuc d ṣeḥ d isem seg ismawen n Ṛebbi zik n zik di tutlayin n tmaziɣt , beṣṣeḥ iṛuh mebla ma ad yeǧ riḥt , aged ma imẓabiyyen werɛad qaren Yuc , beṣṣeh di tcawit ur s-d-ufiɣ-ca n ljeṛṛet . u deg rzaw-inu ɣef yisem n Ṛebbi di tcawit , ufiɣ-d ismawen yiḍ ɣer-sen iẓuṛan deg mezru n tmurt n icawiyyen u mazal lemlaḥim nsen di tutlayet n temɣaṛin.\nAm Beɛl s tfiniqit , u anammek-nes s tmaziɣt d mas u s tcawit neɣ d bab , u yeqqim wawal-aya di tcawit ald ad nini tamurt n ubeɛli , yeɛni tamurt mebla bab niɣ tamurt n Ṛebbi mammek ad neqqar u neqqar-it i tmurt ay ysesen si tmetna . tamezwarut neqqar-it nečni u tis-sent ad t-naf aged ɣer leqbayel , u di tmurt n leqbayel awal n ubeɛli yeqqen labas ɣer waman mammek ad qaren mqeṛqeṛ n ubeɛli i umgerger , u tasuqilt-nes awal s wawal d tajrut n ubeɛli , yeɛni wau r yesɛin-ca n waman kul d abeɛli ytedder s lbaṛakt n Ṛebbi .U zdat ma ad surfeɣ isem-aya n Beɛl xseɣ ad d-iniɣ belli imaziɣen n zik maci d beɛl Ṛebbi-s n ifiniqeyyen a ɛebden , netni ɛebden Beɛl Amun yeɛni Mas Amun niɣ Beɛl Ḥamun , Bab n teɛwinin ,u aẓweṛ ḤM niɣ ḤN mazal yella u neqqar taḥmamt d ḥamu niɣ ḥanu , u da maci ṛayeḥ ad utlayeɣ ɣef iṛebbiten nifiniquyen d imaziɣen n zik , u bla ma ad ktiɣ zmamat tzemrem ad twellam ɣer imawalen n tfiniqit ad tafem anemmek n wawalen-aya , u zdat ma ad tuɣ lan ɣer-neɣ di Xencla taɣmeṛt n Xiran icarren isem-nsen Tibeɛliyyin .\nU seg ismawen yiqdimen n Ṛebbi s tcawit ay yellan werɛad neqqa-iten mebla ma ad nfaq , u zdat ma ad terrebzam niɣ ad tinim ca awal aya s tɛebrit yeqqim si zik-idin seg-a tella tudayet si ledyan n imaziɣen u yezmer ad ilin aged nṣaṛa qaren-t . u isem-aya netta d Yahwa , u yehwa s tɛebrit yeqqar c a Sbinuẓa , werɛad ur s-d-ufin-ca imusnawen anammek-nes unṣub , ya d way yellan seg zik niɣ d wa ad yilin akkas . u ya ur yeqbilen-ca belli awal-aya werɛad yedder di tcawit , ad sen-d-iniɣ cic ɣuccet seg-i u la qaret-ca Yahwa ya Ṛebbi .\nU seg isemawen n Ṛebbi a ufiɣ ɣer temɣaṛin , Bab n ijenwan , way irefden ijenwan u saɛt qarent ay ajenna berk . beṣṣeḥ isem ami nenjem ad d-nini d unṣib u icaɛ mliḥ netta d Aḥellaq , u awal-aya mayetwakti weḥdes tban wer deg-s-ca n uherrar d Ṛebbi , beṣṣeḥ ma yetwakti id n wawal yect am aḥellaq n wedrar niɣ aḥellaq n wergaz yetban wanammek-nes ami nenjem ad-d-nini s taɛṛabt ɛaḍim . beṣseḥ aẓweṛ ḤLQ ur t-ufiɣ-ca deg awalen yiḍ di tcawit aṛeb deg isem n wemkan deg dewwaṛ n Celyet qaren-as Tizi n leḥliq u aged isem-aya yezmer ad yili di laṣel leḥriq xaṭeṛ L tetwella d R di tmaziɣt u lmeɛna-nes addar ameqṛan niɣ aḥellaq n weddar .\nU ɣef uneggaru xseɣ ad d-iniɣ wa maci d arzaw n umusnaw , wa d arzaw n ucawi si lɣaci yenna ay yufa di tutlayet-nes d tutlayet n temɣaṛin maci d tammansa n zmamt u nefeɛ-aya ilaq-as imusnawen .\nu ad rniɣ ad wen-d-iniɣ azwel n weḍṛiṣ-aya d isem n Ṛebbi s tcawit yeɛni awal n Ṛebbi seg awalen ad neqqar u maci s wanammek n teɛrabt way yessegmayen u yetḥaḍa , aṛaḥ s lmeɛna n Llah , mebla ma ad nessexdem aẓweṛ n ṚB deg mkan yect s lmeɛna n teɛṛabt .\nAḥellaq Ṛebbi s tcawit Yahwa Yakuc


Q=19	C=14	SS=0	LS=0	PS=14	DC=0	LC=0	SD=0	BS=2	G0=10	G1=4	G2=1	DLID=ber_Latn	BODY=Uccn d tfullust - Wikipedia\nTinfusin[ssnfl | Snfl asagm]\nNiɣ Umiyn niɣd dmin dmin ayndi s tifinaɣ ⵜⵉⵏⴼⵓⵙⵉⵏ ⵏⵉⵖ ⵓⵎⵉⵢⵏ ⵏⵉⵖ ⴷⵎⵉⵏ ⴷⵎⵉⵏ ⴰⵢⵏⴷⵉ gant timzray n zik s tafransist ((contes légendaires) ) lli mmu talsn midn i tarwas ɣ graygat tasga n tamzɣa. Dmin artn ttinin midn itarwans d ar sisnt sgan drrit mẓin. Yili gistn mck n tmitar d iwaliwn fulkin.\nUccn d tfullust[ssnfl | Snfl asagm]\nDmin dmin ayndi, ikkattin ɣ tusutin n zik llin bahra n yaggugn yan w-uccn d yat tfullust. yan was ɣ wussan n Rbbi, yucka-d wuccen amellaẓu ɣ tagant tamqrant lli ixuxxan, ar tama n yat taddagt ɣ tsummer yat tfullust, yini yas:\n- Azul fllam a ma tafullust, ifulki igiwr nm.\nTrar asd tfullust lli tnna yas:\n- Azu1 fellak a w-uccn.\nYinna yas w-uccen:\n- Is tssnt ma s ibrrḥ uberraḥ n tagant, ynna ma s ur sul izgr ad icc ugrzam iznkaḍ, izm ad su1 ur icc udadn; igidr ad sul ur igmmr iwtlan ula uccan ad sul ur cttan tifullusin. Awal n uflla han tadimukrasit r-ad tili ɣ tagant, iwa ggizd ad n smgdl imik.\nTafullust trar asd, tggizd macc teksuḍ... Inna yas w-uccen:\n- Gggizd a ma, han azmz n tadiktaturit idda! ggwiz ur tkṣut yat.\nSiɣ tanni tfullust sin uṣkayn ɣi lli ɣ tlla nttat d w-uccen, tiri ad tggiz. Uccn ntta aylli ɣ izṛa uskayn yiri ad yirwl... Tnna yas tfullust:\n- W ah a uccn! Yak tnnit ha ma s ynna ubrraḥ masd tizi n tikṣṣad tdda s yinna! mak za yaɣn budln gik idamn?\nIrara asd w-uccn yinna yas:\n- Id wacc ad muḥl is sllan i lebrḥ nn ad asng zik ukan !\nAr ilmma ittazzal w-uc tiɣrdin n tfullust ar ttazzaln uskayn tiɣrdin n w-uccn.\nIɣ ur mmutn han ar ukan sul ttazzaln uskayn tivrdin n uccan , uccan tiɣrdin n tfullusin tifullusin tivrdin n wussan.\nYurrid zɣ "https://shi.wikipedia.org/w/index.php?title=Uccn_d_tfullust&oldid=32818"\nTinfusin s tclḥit\nAsnfl iggʷran ɣ tasna ad ittyawskar ass n 27 Abril 2022, ɣ 09:20.


Q=8	C=5	SS=1	LS=1	PS=1	DC=0	LC=0	SD=0	BS=7	G0=24	G1=10	G2=4	DLID=ber_Latn	BODY="Iṛumaniyen di Tefriqt n ugafa" tasuɣilt sɣur Ceɛvan At Ḥmed - Monde Kabyle | C'est l'encre qui doit couler pas le sang\nAccueil / Actualités / Culture / Economie / Étude / Histoire / international / Kabylie / Taqbaylit / "Iṛumaniyen di Tefriqt n ugafa" tasuɣilt sɣur Ceɛvan At Ḥmed\n"Iṛumaniyen di Tefriqt n ugafa" tasuɣilt sɣur Ceɛvan At Ḥmed\nRédaction MondeKabyle février 23, 2017 Actualités, Culture, Economie, Étude, Histoire, international, Kabylie, Taqbaylit\nIṛumaniyen di Tefriqt n ugafa\nSeg 146 ɣer 439 (Uq.s.ɛ)\n*Tafriqt n yirumaniyen deg yillel n « Athlantique » alama d « sicile », deg lqarn wis « 3 » tesdukkel-d ddeqs n tmura ; Lmaruk, Lezzayer , Tunes , « Tripolitoine » Libya n tura; tafriqt-agi tlul-d s ddaw n laɛnaya n Qartaj « Carthage ».\nTuddsa n wakal :\nɣer lewhi 150 n yiseggasen uqbel Lmasiḥ.\n« Mare Nostrum » : Simi id keccmen yiɛsekriwen i ṛumaniyen ɣer tefriqt n ugafa bdan yakan ttaṭfen ulzuz n yirden akk d wayen iccuden ɣer temḥaddit ; ur ɛeṭṭlen ara uɣalen d ssqef n umekud arumani.\nNezmer ad d-nini maci d Aɛraben id yesdukklen tafriqt n ugafa maca d Iṛumaniyen ; Tagelda-nnsen teṭṭef-d si « Tripoli » ɣer « Tanger » akk d Tunes d Lezzayer ... ɣer tgr .\nQartaj (Carthage) teɣli (-146) Iṛumaniyen ṭṭfen tamurt iwakken ur d ikeccem ara wegdud nniden ɣer tefriqt n ugafa. Ṭṭfen akk tiwwura n tmurt d yimukan ɛlayen.\nIṛumaniyen ṭṭfen kraḍet n tmurt n tunes ; i yuɣalen d ul n tefriqt.\nAr tura ulac akk ttbut n tekreḍt deg tefriqt, teqqim talwit-a azal n lqarn,ulac akk takreḍt.\n*Akk d « César »(-48gher-44) tasartit taṛumanit d tin yettḥaraben ; taslekt tettwasexdem i lebni n yiɣerban yesseḥbibiren, imezdaɣ n tmurt ruhen amwid yeǧǧan tamurt, ma d imerkaniyen wwin akk lintrit seg wayen i xeddmen , tura zemmren ad sɛun tinekkit taṛumanit .\n* Ṭṭrad ur yeḥbis ara di lezzayer, i wakken iṛumaniyen ad ḥebbsen tigrawliwin-agi wwten azal n 36 yiseggasen.\n* « Auguste »(-26a14) ;Tlul-d tehrest di qartaj (carthage) ; tamurt terwi ar tura.\nIwakken ad rrẓen tanekra n Takfarinas (tacfarinas) (27 mba3d S.3) ; laqen-asen 07 n yiseggasen .\n* 40(M.S.3) agellid aneggaru n Muritanya, yettwanɣa seddaw n Umizzwar n Caligula ; dɣa din tafriqt n ugafa teɣli ɣer ger yifassen n yiṛumaniyen ; teqqim azal n 5 n leqrun.\n*Tamurt n Leqbayel tendeh deg-s tmes ṭṭrad ur yeḥbis ar tura (253 ar 260).\n* 270 d tanekkra n « Aradion »\n*Di 289 tamurt n leqbayel teɣli i wazal n 4 n yiseggasen, iṛumaniyen wwin aṭas n teqbilin n tmurt yid-sen .\n* Di 320-330 d taɣewɣa n (les Danatistes) akk d (les circonallions) ; di temdint n timgad .\n* 373-375d tuɣalin n « Firmus » .\n* Di 396-398 d tuɣalin n « Gildon »(369-398)\nDi tazwara n teslekt xelḍen yiḍelsan iṛumaniyen d wid n yifriqen, ddren di talwit.\n* « Tripolitaine » akk d Tunes tigi keccment mliḥ deg yidles d laɛwayed n Ṛum ; uɣalen amzun d yiwen ; lezzayer d lmaruk ula d nutenti keccment deg tudert taṛumanit ; grran-d kan yirifiyen d yiqbayliyen id mazal d imzarugen.\nUlac tafriqt taṛumanit , d awal kan. Qartaj d tamdint iɛemmren aṭas, semman-as Tamanaɣt n umenkud arumani; di tidet ur telli ara d tamanaɣt deg timawit kan.\nAdabu n Rum yebda yettlal-d ; Aɣref yettwagnes s « le Sénat (S.P.Q.R.) »\nIh illant snat n temnadin.\nYiwet tettwaḥkem s sénatriales, i tid yettsemmin d « le Sénat », isurdiyen-nsen ttruḥen ɣer ugerruj Aɣerfan\nTayeɣ « impériales » tettwaḥkem s yiwen umdan i tid yettsemmin d Agellid n Rum ; idrimen i asen-id-ikeččmen ttruḥen ɣer ugerruj aɣlnaw n Rum.\nTafriqt n Ugafa tura tuɣal seddaw laɛnaya n Rum, Tunes, Tripolitaine akk d Lezzayer.\nGrant-d kan Tbessa d Lambiz ; Muritaniya cesarienne d tukkist seg yisem n tmamaɣt-is Caesarea (Cherchel).\nRum warǧin i tessexdem tadbelt-is ; tga-d yiwen n wahil i tefriqt n ugafa iwakken ad tesseddu, taɣdemt d tdamsa akken iwata ; ihi thegga-d ahil i wesbeddi n yikattaren ;takatra-agi tebna akka :\n-Pérégrins ; Tettwaḥkem s Lamin n teqbilt, akk d kra n yiɛeyyalen ; ilugan-is wwin-tent-id si Qartaj (Carthage).\n-Aɣerman ɣur-s azref ad yesɛu tanekkit tarumanit segmi ad yettwasemi d akattar neɣ d aqeddac arumani.\n-Aɣerman yezmer daɣen ad yesɛu tinekkit taruma segmi ara yesɛu assaɣ ɣer tlatinit.\n-Llan daɣen yimnayen.\n-Akk d les Sénateurs.\nTtsemmin timdin ɣef leḥsab n yimdanen imnekcamen, asemmi n temdinin-a yettilid ɣef laḥsab n umedya-a :\n- Colonia Augusta Agrippinensis ; Cologne.\n- Colonia Augusta Nemaurus, Nîmes … ɣer tgr\nTihras-a d tiɣermanin, ttakent akal i yimezdaɣ iqburen . irumaniyen ttɣerrimen akalen-a s sin n wudmawen :\n- Tahrest tarumanit ; wid yesɛan azref n tiqqermi n yirumaniyen.\n- Tahrest Talatinit (colonia juris latini), akk d tiqqermiwin ixelḍen( irumaniyen d yilatiniyen) .\nDi tegnit-a, tisutwin id yettlalen di snat n tihras-a mkul wa yettawi azref n tnekkit-is ɣer tehrest i deg d ilul, yella ɣer irumaniyen, ad yawi tarumanit ma yella ɣer yilatiniyen ad yawi talatinit. Ma yella yiwen ilul di tehrest talatinit netta deg uzar-is yesɛa assaɣ ɣer yirumaniyen ad yawwi kan talatinit-nni, ur yesɛi ara azref akken ad ten-yawi i snat.\nLlan aṭas n yiɣallen n laman i rumaniyen, llan wid yella d irumaniyen di tnaṣlit, llan daɣen wiyaḍ d tikci i asen-fkan tinekkit tarumanit .\nIɣallen n rum llan azal n 27 000 d aterras ; iserdasen-a bḍan s wudem-a :\n-Takreḍt ulac, maca « le Proconsul », teddun yid-s wid yettḥaraben fell-as, azal n 500 n yiɛsekriwen.\n- Di Numidya, agraw wis kraḍ « légion 3 », d imdanen yettudarben aṭas, tahuski-nsen macci d izli, d tiɣemmar, leḥḥun kan ɣef uḍar, yerna aṭas yid-sen azal n 5500 d aterras.\n- Ma yella di snat n Muritanyat iserdasen id yettbanen maci d kra aṭas yid-sen azal n 15 000.\nCcwi kan tella telwit ulac takre ḍ t, talwit-agi maci d irumaniyen itt-id-yewwin maca d imaziɣen-nni i yeddan akk d Rum.\nIqartajiyen ṭṭfen akk ulzuz n tmurt, ama di ṭṭjara ama di tfellaḥt, ɣer yirumaniyen yella kan yiwen n wadeg i ɣer ttawin tagella-nsen d Rum .\nTasertit tarumanit tesdukkel akk ayen i si yettamen umdan, di tallit-nni llan wid yettamnen s waṭas n temsal d waṭas n yirebbiten, Md llan wid yettamnen s tmes, s waman s yizṛa, s yiṭij… ɣer tgr .\nMaca di taggara tafriqt n ugafa tughal d tamasihit acku sant Augustin yewwi-d izen n lmasih gher tmurt, izre3-it di yak timnadhin.\nTutlayt tunṣibt d talatinit, tettwasexdem di tsertit, di tedbelt, deg waṭas n yimeḍqan nniḍen, ma yella ur tt-tessineḍ ara amzun akken txusseḍ di tusna.\nTamaḍt-nni n yiqartajiyen, ttmeslayen Talibikit( libique), taneggarut –a d yiwet n tmeslayt ger tid n yimaziɣen.\nTameslayt-agi agemmay-is yemgarad ɣef win n trumanit d win n tlatinit, mazal yettwasexdem ɣer yitergiyen maca nutni qqaren-as Tifinaɣ.\nAɣelluy n Umenkud arumani\nSi lexṣas n lɛeskar d yisafaren n temḥaddit irumaniyen ɣlin, ula d tadamsa ulac temmut maḍi, ulzuz n wagrakal iruḥ-as i rum, tin yernan ɣer wuguren-agi yekker-it yimerzi ɣef leḥkem dɣa din i yufan tawwurt waɛraben zeḍmen-d ɣef tefriqt n ugafa.\nsɣur Ceɛvan At Ḥmed\nKamel Chetti 23 février 2017 à 22:28\ntaferka negh tafriqt , vou irat negh tuvirets ,tssadsayem a leqvayel


Q=0	C=0	SS=0	LS=0	PS=0	DC=0	LC=0	SD=0	BS=0	G0=28	G1=14	G2=7	DLID=ber_Latn	BODY=Actualité : Kamal Amzal neɣ Muḥsin Fikri: Imaziɣen ur tettqili lmut,.... ar melmi ? - Tamurt-iw\nActualité : Kamal Amzal neɣ Muḥsin Fikri: Imaziɣen ur tettqili lmut,.... ar melmi ?\n“ D tidett, ddula tamaziɣt werǧin ad tili, siwa ma nesbed-itt. Tameslayt nneɣ werǧin ad tettwaru limmer ur tt-nuri, asenǧaq nneɣ werǧin ad yeflali limmer ur t-id-nessuli,........ ”\nAss-a zzin-d 34 iseggasen ɣef tmenɣiwt n Kamal Amzal. Deg ussegas-nni n 1982, ass wis sin n nubember i teḍra txazabit i yeglan s ilemẓi aqbayli n 20 iseggasen. Ur yenɣi, ur yukir, am netta am wid meṛṛa teɣder yir lmut. Di tnuzduɣt n inelmaden n Ben-Aknun di lezzayer i tenɣan at ičumar. S tcuqar d ijenwiyen i d-begsen akken ad sɛeddin awal-nsen, netni ur nesɛi awal n ṣwab, netni i yerran idim d lmut d awalen n yal-as.\nI demma n usbeddi n tseqqamutt ara yettmeslayen s yisem n inelmaden di tnezduɣt-agi tasdawant i nɣan Kamal Amzal. Netta, yella gar imagdayen i d-yessawlen i unejmaɛ, ma d at iččumar frantt di lǧamaɛ. Kamal, d mmi-s n Tejmaɛt, ilmed belli seg wawal i d-itek nfeɛ. Ma d yir ixṣimen-is mazal s ssif i ferrun timsal.\nAss-nni 2 nubember tameddit, mi yella Kamal ittara ɣef lḥiḍ tiɣri i inelmaden ad d-asen s anejmaɛ, at ičumar ɛeddan fetken-t, ssewzeln-as tudert. Am ass-nni, am ass-a, netni neqqen, nekni nettmettat. Win yenɣan Kamal Amzal qqaren-as Fath-allah Lassouli, ma d wid sen-yezzeɣzafen amrar, mazal ɣezzif ufus-nsen.\nAsmekti n tikelt-agi, terna-d deg-s tiyita yeglan s ilemẓi arifi Muḥsin Fikri.\nIlemẓi i yenɣa lmexzen amesbaṭli, am akken d yir ɣerrus deg ugudu. Ass-nni n 28 tuber 2016 i t-yenɣa ubulis deg temdint tarifit Lḥusayma. Muḥsin Fikri ixeddem ɣef uxxam-is, iznuzuy iselman, mačči d leslaḥ neɣ d tilawin i yeznuzu. Iɛseṛ-it ukamyun n iḍuman imi ibɣa ad yessukes iselman-is, ibɣa ad iɣellet tidi-s. Abulisi i s-yenna-n “ɛser-yemma-s” (ṭḥen mmu), iban mačči d arifi, mačči d amaziɣ, mačči d amdan, mačči d ales,...... ibbi wawal !\nSi Kamal ar Fikri, siwa tiyita n leɣder i ttbuddun i yimaziɣen.\nAgdud n Rif, ur ilaq ara ad yessusem, ur ilaq ara ad yefk mayna. Imaziɣen meṛṛa ilaq ad ilin s idis-is. D tidett irẓa-ten meṛṛa umezruy, iɛesser-iten lmexzen, ineq-iten uǧadarmi, izellu-ten urebrab, .... maca ur tettiwzil taɛkemt imaziɣen, siwa ma zdin lqed-nsen, siwa ma sbedden timura ara yettḥaraben fell-asen.\nD tidett, ddula tamaziɣt werǧin ad tili, siwa ma nesbed-itt. Tameslayt nneɣ werǧin ad tettwaru limmer ur tt-nuri, asenǧaq nneɣ werǧin ad yeflali limmer ur t-id-nessuli, Tawrirt-ittwattun d awezɣi ad teffeɣ si tatut limmer ur s-nemjaji. Wid ur numin s yiman-nsen, ulac win ara yamnen-yisen. Win ur nesbed tamurt-is, ad ibib azaglu n tmurt i t-iḥekmen.\nD irgazen d tlawin yessebɛaden tamuɣli i d-yeslalayen ddulat ara yettḥuddun ɣef yigduden nsen. Imaziɣen ilaq ad zwin lḥenni i wallaɣ nsen. Ur yelli uwezɣi, siwa ma ssamnen-k yes!\nWin ara yenɣen ilmeẓyen yeffuden tilelli, win ara iɛesren bu iselman i ixedmen ɣef warraw-is, win ara yarzen imeɣnasen n izerfan n umdan, mačči d annuz i yuklal. Maca, d “la Rifolution”, d tagrawla, d asekfel n yiɣsan n wid yemmuten ɣef tlelli d izerfan i wakken ad nesnerni agraw, ma terra tmara.\nAhat ad ntezzi deg wawal, am akken itezzi yis-nneɣ umezruy. Maca tallit tbeddel, ma yella tagrawla tessusem, iḍes ur teṭṭis ara.\nAmaziɣ ur t-iteṣṣer udrar, ur t-iteṣṣer usefru. Ddunit tedda d win ibedden. Amzabi, aqbayli, arifi, anfusi, atg. Xas mazal ad ɣellin, maca aɣelluy-nneɣ ad yili d aɣelluy n yired ar waluḍ.\nSsaɛid At Ṭeyyeb\nYefɣed ass 01-11-2016


Q=0	C=0	SS=0	LS=0	PS=0	DC=0	LC=0	SD=0	BS=0	G0=7	G1=7	G2=4	DLID=ber_Latn	BODY=Adeg i yiselmaden n tmazight\nAkk-n kan εeddan wussan-nni n ussileγ (formation) n yiselmaden n tmaziγt deg Zeralda (d asselmed yeṭṭfen snat n ledwaṛ), iselmaden n tmaziγt fehmen d acu ay d azal ay yezmer ad t-yesεu "usselmed n usenfar" (pédagogie de projet) u bγan ad d-stenfεen seg tikli-a tamaynut. D ay-a ay yejjan Arab Aguini, yellan d aselmad n tmaziγt deg Tubiret, ad d-yebnu adeg (site) n http://asenfar.ifrance.com. Adeg-a iga-t uqbel ma yebda-d kra n usenfar (projet) akk d yiselmaden-ines yernu mazal-it la iqeddec fell-as. Aguini la yettsefray ad yerr adeg-ines d win ay deg ara zemren medden ad d-afen isalan γef wakk ay-n la iḍerrun deg wenrar n usselmed n tmaziγt.\nDeg usebter n wermas (page d'accueil) n udeg, nezmer ad d-naf yiwen n weḍris s tefṛensist, isem-is "Ar melmi a Mass Aneγlaf ?". Aḍris-a la d-yettsawal γef usaḍuf-nni (lqanun) ay d-iga uneγlaf amezwaru (premier ministre) deg Magu 2005 ay deg d-yenna dakk-n iselmaden n tmaziγt ay yebdan leqdic deg 1995 ad sεun aẓayer (statut) am nitni, am yiselmaden niḍen n tmurt.\nAsaḍuf-a (lqanun) (05-168 n wass n 7 Magu 2005) d win ay d-yeffγen "sdeffir n waṭas n temliliyin gar Weγlif (Ministère) n Usselmed Aγelnaw, Aseqqamu Unnig i Timmuzγa d tiddukliwin n yiselmaden n tmaziγt n Tubiret, Tizi Wezzu d Bgayet". Iselmaden mazal la ttṛajun melmi ara yettunefk lameṛ i yinemhalen (directeurs) n usselmed n twilayin-a akk-n ad bdun ad qeddcen s usaḍuf-a.\nYessefk, deg taggara, ad d-nger tamawt dakk-n Aguini la yettsefray ad yeg aṭas n tγemmar (rubriques) deg udeg-ines, d tid ara yeḥwijen ad tent-neccaṛ. Ihi, wid yebγan ad ttekkin deg wesnerni n udeg-a, γas ad bdun tira seg tura !\nSeg "La Dépêche de Kabylie", ass n lexmis 6 Yebrir, 2007\nTansa n udeg :


Q=17	C=13	SS=6	LS=0	PS=0	DC=0	LC=2	SD=0	BS=7	G0=14	G1=5	G2=1	DLID=ber_Latn	BODY=Tafrant - Tamurt\nVous Êtes Ici: Accueil → Tafrant\nHemmar Bussaed 20 septembre 2016 2 Commentaires Tafrant, Tamurt\n(Tamurt) – Tafrant qrib ad t-aweḍ, agad id ibedden ɣer tefrant tt-heggin-d iman-nsen i wakken d sxedmen lɣaci, yal wa yekkat ad ten-id-yawi ɣer tama-s akken ad buṭin fell-as. Yal yiwen d acu n yinnaw id yewwi ma d ahil ur yelli.\nMass Rabeḥ : Win yebɣan ad yerbeḥ, ad yebuṭi ɣef Rabeḥ.\nMass Bussaɛd : Win yebɣan ssaɛd, ad yebuṭi ɣef Bussaɛd.\nMass Ugur : Tafrant ad tefru timsal.\nMass Mḥend : Win yebuṭin fell-i, ad tt-kkfu lmeḥna fell-as, ad yidir am ugellid.\nMass Saqet : Win yebuṭin fell-i ad yidir di lǧennet. Uguren ad ten-sḍadeɣ deg yiḍ, deg wuzal. Ad tidirem di talwit akked d tlell-i am yifrax di teẓgi.\nMassa Lfuha : Ma tbuṭi-m fell-i ad sizzedgeɣ tawenaḍt\nTamsiwt. Waḥida: Ma tbuṭi-m fell-i ay ilmeẓyen, ad wen zewǧǧeɣ akken ma tellam.\nYewweḍ-d wass-nni n tefrant, imdanen ugin ad buṭin, ttsuɣun : Ulac lbuṭ!ulac ! Ulac lbuṭ! ulac !\nIxeddamen, di tazeɣwa n tefrant, ulac d acu ara xedmen. Ttnudumen, dɣa bdan tturaren gar-asen. Yal wa d acu i yetturar. Wa d lkarṭa, wa d dduminu, wa d takurt n uḍar…\nCwiṭ kan akka, walan yiwet n tmeṭṭut t-tteddu-d, nwan-as tebɣa ad tt-buṭi. uɣalen stazzla ɣer imeḍqan-nsen.\n-Di laɛnaya-nwen, ffket-iyi tasenduqt-agi ad tt-xedmeɣ d taɣrast i tzizwa-w.\n-Imi imdanen ugin ad buṭin, ad tt-nefk tsenduqt-agi, ad tt-nfeɛ meqqar, u yerna ad nawi lbaraka. Ma tecfa i lxir, ahat aɣ-d-tawi cwiṭ n tamment.\nTewwi-tt tmeṭṭut-nni, teččur-itt d tizizwa. Azekka-nni tesefqed, tufa tizizwa-nni uɣalen-t d arẓaẓen. Tewhem, tḥar d acu ara texdem. Testeqsa imdanen wehmen ula d nutni. Nnan-as :\n-Steqsi isertiyen, ala nutni i izemren ad kem-id-ssfehmen.\nTesteqsa-d At Buykuṭ, yenna-as : Di tmurt deg-i yettuɣal « ala » d « ih » mačči d awezɣi ma yella uɣalen-t tzizwa d arẓaẓen.\nSɣur Hemmar Bussaed\nAfraniman i Tmurt n Iqvayliyen. Ass n Uɣlan Aqvayli: Ulɣu\nAwal n tegmat i weswir n Wafraniman i Tmurt n Yiqbayliyin (MAK)\nTabrat i Unavaḍ Uɛḍil n tmurt n Yiqbayliyen\nMasa Sakina At Ahmed ar Er as Tili n Jjahida\nanegaru seg inegura 6 octobre 2016 à 0 h 48 min & middot; Modifier\ncorrection du texte : note 01/10.\nTa frant qriv a-d t’awed , wid i-d ee vededen ar t’frant , ee tt hegin-d imanen nsen i-u ak’eni\nad ee sekhedemen elghaci , yal wa ye k(w)at a-ten y’awi ar t’ama-s , ak’eni ad ee Vutin fell-as. Yal yiwen acu n-y inaw i-d ye-wi , ma d ahil ur ye-li .\nMas Rabeḥ : Win i-ye vɣa-n ad y’erveh, ad ye vuti af Rabeh.\nMas Busaɛd : Win i-ye vɣa-n saɛd, ad ye vuti af Busaɛd.\nMas Ugur : Ta frant ad t’efru ti msal.\nMas Mhend : Win i-ye vuti-n fell-i, ad t’ekfu lmehna fell-as, ad y’idir am u(a) gellid.\nMas Saqet : Win i-ye vuti-n fell-i ad y’idir deg edjenet. Uguren a- ten e gemregh deg idh, deg u zal.\nAfriman 17 octobre 2016 à 15 h 18 min & middot; Modifier\nAseghti n uwennit n Anegaru seg inegura: 0/10.\nTamezwarut ;nettaru « aneggaru » macci « anegaru » ,nettaru « ineggura » macci « inegura ».\nTira inek teffegh i wevrid i d nedjren imusnawen-nnegh imezwura n tutlayt taqvaylit.Ulac aqvayli i îdefren tarayt agi n tira i d tesnulfâd.Anef-as i tesnilsit i wid yellan d-imusnayen deg taghult-agi.Ulac yiwen yettarun idlisen,ighmissen atg…aken tettarûd kecc.Aqli-k tesserwatêd iman-ik,tamasalt n tira maci d-cceghl-ik !.\nWin ittekan deg tefranin n udavu amesvâtli amzun yefka afus i lêhkum akken ad isâurrev ugar aghref aqvayli.\nUlac lvôt,ulac !\nTidet akked lekdeb\nIzerfan n umdan di tmurt n Lezzayer\nIdlisen yullin uɣebbar di tmurt n lezzayer\nAddal Affiches Amadal Amaḍal Amezruy Bgayet Dagi & Tura Hommage Idles Importé depuis SPIP Non classé Tadamsa Taferka ugafa Tafsut Imazighen Takarikaturt Tamazɣa Tamedyazt d ccna Tamezwarut Tamurt Tasertit Tawennaṭ Taɣamsa Tibratin sγur Akli Azwaw Tidmiwin Timetti Tizi Wezzu TV Yennayer


Q=11	C=8	SS=8	LS=0	PS=0	DC=0	LC=0	SD=0	BS=4	G0=270	G1=47	G2=5	DLID=ber_Latn	BODY=Nuja n Tteryel - Wikipedia, tasanayt tilellit\nNuja n Tteryel\nTamacahut n Nuja, llan wid ay as-isawalen " Lunǧa ", tettwassen deg Tmazɣa akk. Maca deg yal tamnaḍt amek ay tt-id-ssawalen. Ta d tamacahut n Nuja n Tteryel ay yura Hamid Oubagha, deg wedlis " Tacemlit ".\nNuja n Tteryel[ẓreg | ẓreg aɣbalu]\n... dɣa tuɣal-d Nuja am wakken tella : am wayyur n yigenni ! Yella deg wawal : Nuja u Tteryel. Azekka-nni, at wexxam, ay iwalan, wehmen. Ma d medden, ur tt-nwala ara, ugin ad amnen : nnan-as kan d taklit kan i yuɣ. Uɣalen kkren-d watmaten-is, s tismin, mkul wa anta ay yebɣa ad tt-yaɣ. Yiwen yenna-as i baba-s : « Ula d nekk ad aɣeɣ taklit ». Wis sin : « ihi nekk, a baba, ad aɣeɣ taqjunt ! ». Wayeḍ yini-as : « nekk ad aɣeɣ tamqerqurt »... Yenna-asen baba-tsen :\n-A tarwa xzut cciṭan ! gma-twen d Nuja n Tteryel ay yuɣ macci d taklit. Iɛetteb fell-as, yelḥa deg yidurar ed tẓegwa armi qrib t-tecci Tteryel. Ula ay ken-yawin ! ...\nMacahu ! Ad telhu ! Ad tt-yeg Ṛebbi amzun d asaru !\nYella yiwen sselṭan, sselṭan ala Ṛebbi ! yesɛa sebɛa warraw-is. Yiwen deg-sen isemma-as Yusef. Ihi, ttagaden, seḥbibiren-fella-s. Ttaken-as taḥbult ur nesɛi imassen ed tɛembubt ur nesɛi iɣsan. Armi d ass-n deg wussan n Ṛebbi, qqimen yeɛdawen n baba-s la heddṛen deg tejmaɛt, nnan-as : « flan yesɛa aqcic ifaz, yerna ur d-iteffeɣ ɣer beṛṛa ».\nTenṭeq ɣer-sen Sstut, tenna-asen :\n-Ma tebɣam, ad awen-t-id ssiseɣ.\nNnan-as : -iiih ! mer ad aɣ-t-id-tessiseḍ, ad am-nefk tacacit n wedrim.\nTenna-asen : -ihi yirbeḥ. Tekker tṛuḥ ɣur-s.\nMi tewweḍ, tenna-as i yemma-s : -A yelli ɛzizi, tesɛiḍ aqcic isem-is Yusef, yella deg wawal, armi d deqqal : Ur t-neẓri ur t-nessin.\nTinna tettnawal askaf, tessenɛet-as-t anda yella. Tuli sakin Sstut ɣur Yusef, tenna-as :\n-Ahbuh a Yusef a mmi ! mer ay k-iḥemmel baba-k, ay k-tḥemmel yemma-k, ur ak-ttafken ara taḥbult ur nesɛi imassen ed tɛembubt ur nesɛi iɣsan :\nad yeḥzen win ur necci adif n tɛembubin ed teḥbult n weɣrum s yiqecran-is. Yenna-as :\n-Ihi amek ? Tenna-as : Ini-as i yemma-k ed baba-k !\nMi tṛuḥ Sstut, yeddem Yusef iṣubb-d ɣer yemma-s, yaf-itt-in la tmessel askaf, ttekkes-d ticuftin. Iḍegger taqeccaḍt n ukebri yesteɛmel d aḥucciw yini-as i yemma-s : « ha-t-an a yemma uḥucciw yeɣli-n ».\nMi temmeɣ ad t-id-tekkes : yebbeẓ-as afus-is s askaf yerɣan, yarez-as-t deg-in. Nettat tsuɣ, netta yeqqar-as :\n-Ɛahdeɣ Ṛebbi, ma kkseɣ-d afus-im seg-in siwa ma tɛuhdeḍ-iyi ar d iyi-d-tefkem kemm ed baba kra ad awen-iniɣ. Tenna-as :\n-Kkes-iyi-n kan seg tmes , ɛahdeɣ-k s Ṛebbi ar kra tebɣiḍ ad ak-t-nexdem nekk ed baba-k . Yenna-as :\n-Ihi ad iyi-tefkem taḥbult s yiqecran-is ad iyi-ternum taɛembubt s yeɣsan-is. Tenna-as :\n-Yirbeḥ. Armi d tameddit, tizi n yimensi, tseras-as-d yemma-s taḥbult s yiqecran-is terna-as taɛembubt s yeɣsan-is. Yecca-tent. Isumm-d adif i yellan deg tɛembubt. Icar sakin iɣes ɣer ṭṭaq, iḥuz jjaj-is, yeddegdeg. Iḍal-d seg ṭṭaq, iwala ddunnit beṛṛa amek i la tzehher teɛmeṛ : wa yettali wa yettṣubbu. Yenṭeq ɣer yemma-s yenna-as :\n-Yyah ! ziɣ akk-a ay tella ddunnit ! kenwi tkemnem-iyi deg wexxam ! Yuɣal ɣer baba-s yenna-as :\n-Ad iyi-tefkem tagmert ad ṛuḥeɣ ad ffɣeɣ. Yuɣ-as awal baba-as. Seg wakken yejhed, aɛawdiw ay ɣef yuli ad qesfen yiḍarren-is. Armi d wis sebɛa. Iṛuḥ baba-s s amɣar azemni, yeḥka-as :\n-A baba amɣar, tekcem-d ɣur-i Sstut, tɣerreq-iyi ! Yenna-as wemɣar azemni :\n-amek a mmi ? Yeḥka-as tadyant yeḍran yid-s, yuɣal ay segra-as-d :\n-tura, mmi-a la yeqqar awi-d aɛawdiw, win ay ɣef yuli ad t-yerẓ armi tṛuḥ tekfa tejlibt n yiɛawdiawen-iw. Tura amek ara xedmeɣ yid-s ? Yenna-as wemɣar azemni :\n-Ddem-as-d ameḍɛafu-nni akk deg-sen yellan d tizzya-s, efk-as-t d win. Yuɣal-d s axxam yexdem akken, yenna-as i Yusef :\n-ṛuḥ a mmi, ha-t-an uɛawdiw ay ak-ilaqen, d tizzya-ik ahat wa ur t-yettaɣ wara. Yuli Yusef aɛawdiw-nni, ad as-tiniḍ msefhamen, akken ay t-yerkeb yenceɛ yes-s, kkan tawwurt.\nIleḥḥu deg temdint, aɛawdiw yettṛabaɛ, aqcic yezzeɣzeɣ2 : yekker-asen akk i medden s teɣrit : wa yerẓa-t wa yesɛab-it, wa yerẓa-t wa yesɛab-it, wa yerẓa-t wa yesɛab-it… Armi uɣalen nnejmaɛen yelmeẓyen deg tejmaɛt, nnan-as :\n-Win ara d aɣ-yenfun Yusef seg taddart, ad t-neɣnu ma yeɣna-t Ṛebbi. Teflali-d Sstut, tini-asen :\n-D nekk ara t-yenfun ma tefkam-iyi tacacit n wedrim. Nnan-as :\n-ṛuḥ kan ihi, mi t-neẓra yenfa seg taddart, ad am-tt-nefk. Teddem, tgubeṛ-it, tqusem-as ɣer tala mi iṛuḥ ad yessew aɛawdiw-is. Yaf-itt-in tessendi tayeddidt n uɣerda s amizab ad tt-teccaṛ. Yekker izuff-itt-id seg-in i wakken ad isew uɛawdiw-is. Tenṭeq ɣur-s tenna-as :\n-ṛuḥ a nnger-ik, a tuqqad-ik, macci ɣur-i ara d-tḥeṛceḍ, ad tesserwateḍ arrac a aḥeqqar… ma tekkateḍ uzzal dɣa d tidet, aweḍ ɣer Nuja u Teryal, ma ulac seras-iman-ik. Yenna-as :\n-Mel-iyi-tt kan anida tella ! Tenna-as :\n-A mmi ur kucfeɣ ara, ṭṭef iberdan-ik ɣer teẓgi, nadi, nadi, nadi… ad tuɣaleḍ ad tt-tafeḍ. Yessew aɛawdiw-is, yeṭṭef iberdan-is ɣer teẓgi n lewḥuc. Mi ifel i teẓgi, iteddu yesteqsay, armi yufa wid ay as-yemlan abrid : « ha-tt-an deg wemkan n lmuḍeɛ flan ».\nIleḥḥu sebɛ yyam u sebɛ llyali. Tamurt i wumi ifel ɣas ta, tamurt i wumi ifel ɣas ta, tamurt i wumi ifel ɣas ta … Armi yewweḍ ɣer Nuja. Twala-t-id tenna-as :\n-A nnger-ik ! a nnger-ik ! yemma d Tteryel ad k-tecc ! Yenna-as :\n-ḍebbeṛ aqerru-im ! nekk usiɣ-d armi d deg-a, ɣef wudem-im i yebɣun yeḍru ! Teddem Nuja terr-it ddaw tesraft. Armi d tameddit, mi d-tekcem Tteryel, tesraḥ, tenna-as :\n-Mmh ! a Nuja yelli ! ifuḥ waḍu awerdali, leɛqel-iw iga abali : anwa ay d-ikecmen ? Terra-as-d Nuja :\n-A yemma d aɛeṭṭar kan ay d-yusan, uɣeɣ fell-as timceḍt. Tenna-as Tteryel : -i teṭṭfeḍ-iyi-t-id ad t-cceɣ ! Tenna-as Nuja :\n-Aha tura, ula d aɛeṭṭar amcum ad am-t-id-ṭṭfeɣ ad tecceḍ ? Nekk ur ẓriɣ ara tebɣiḍ-t. Yuɣal yenṭeq-d uyaziḍ :\n-Ququɛu ! yemma jida tunguft ! ma d Yusef s ddaw teṛbut ! Tenna-as Tteryel :\n-D acu d-yeqqar uyaziḍ-nni ? Terra-as-d Nuja :\n-La am-yeqqar : Nuja ad iyi-tezlu, ma d tinecwatin-iw ed tẓermucin-iw ad tent-tecc Yemma Jida ma d taksumt-iw ad tt-tecc Nuja. Tenna-as Tteryel:\n-Ddem-it-id a Nuja a yelli ! Tekker Nuja tezla ayaziḍ, tefka-as i yemma-s tinecwatin, tiẓermucin ed yidammen-is. Ma d taksumt teffer-itt ar azekka-nni ad tt-id-tesseww i Yusef. Azekka-nni tameddit, daɣen kifkif, akken kan d-tekcem Tteryel, tenṭeq ɣer Nuja tenna-as :\n-Mmh ! ifuḥ waḍu awerdali, leɛqel-iw iga abali, a Nuja yelli ! anwa akka ay d-ikecmen axxam-iw ? ? ? Tenna-as Nuja :\n-D aɛeṭṭar kan ay d-yusan, uɣeɣ fell-as lemri, simi d-d liɣ ad am-t-id-ṭṭfeɣ yerwel-iyi. Tenna-as Tteryel :\n-a Nuja yelli, amek ay am-yennser ? Yuɣal yenṭeq-d yikerri : -Baɛɛɛ ! yemma jida tunguft ! ma d Yusef seddaw teṛbut ! Tenṭeq Tteryel :\n-Nuja ! d acu d-yeqqar yikerri-nni ? Terra-as-d Nuja : -La am-yeqqar, zlu-iyi ! taḥedduft-iw, idammen-iw, iẓerman-iw ed uqerru-iw ad ten-tecc Yemma Jida ma d taksumt-iw ad tt-tecc nanna Nuja. Tenna-as Tteryel :\n-Ddem-it-id ihi, a Nuja a yelli ! Tekker nuja s ikerri, tezla-t, tuza-t. Teddem taḥedduft, s yidammen, iẓerman ed uqerru-nni, tḍegger-as-ten i yemma Jida ad ten-tecc. Ma d taksumt teffer-itt daɣen ar azekka-nni ad tt-yecc Yusef. Armi d wis telteyyam, tekcem-d tameddit Tteryel, tesraḥ daɣen abeṛṛani, tenṭeq ɣer Nuja tenna-as : -Ah ! a Nuja a yelli s acu tɛewwleḍ ad t-txedmeḍ ? Tenna-as Nuja :\n-A yemma, ur ttagad, d rriḥa-nni kan n yiḍelli ! Ur yelli win d-yusan ass-a ! Yenṭeq-d weɣyul, yesreɣruɣ deg udaynin, yeqqar-as :\n-Yemma Jida tunguft ! ma d Yusef s ddaw teṛbut ! Tenna-as Tteryel :\n-D acu d-yeqqar weɣyul-nni ? Terra-as-d Nuja : -La am-yeqqar, ini-as i Yemma Jida ad iyi-tezlu ! ad iyi-tecc ! nekk ɛyiɣ deg ddunnit ! Tenna-as Tteryel :\n-Awi-t-id akka a Nuja yelli ! Tezzuɣer-as-t-id Nuja i Yemma-s, tbezzer-it, tecca-t. Tejja-tt armi tekfa, tekker ad tṛuḥ ad tgen, tini-as : -Ihi a Yemma teṛwiḍ ? Tenna-as Yemma Jida : -Ahbuh ! a Nuja a yelli, macci d ayen tettfukuḍ : nṭel qejjiṛ yali-d qejjiṛ ! nṭel meẓẓuɣ yali-d meẓẓuɣ ! nṭel fettus yali-d fettus ! ur t-fukeɣ ara. Armi d ass wis ṛebɛa, tenna-as Nuja i yemma-s :\n-Nnaɣ a yemma, aqlaɣ nɛac deg teẓgi n lewḥuc, kemm d Tteryel, albaɛḍ ad am-d-iqasem … ur iyi-tenniḍ amek tegganeḍ, ad ɛasseɣ fell-am ! Tenna-as Tteryel : -iiih ! a Nuja a yelli, mel-iyi qbel kemmini, iḍes-im, amek iga ? Tenna-as Nuja :\n-Nekk yeshel, ad am-t-mleɣ : mi d-yemɣi mejjir deg yinyen ɣef yiri n lkanun, nekk imiren ay ṭṭseɣ ! Tekker Tteryel tɛawez, tɛuss Nuja ar teṭṭes : tequreɛ ar d-yemɣi mejjir deg yinyen ɣef yiri n lkanun… tɛuss, tɛuss, tɛuss… armi teɛya, teṭṭes. Tuɣal azekka-nni, tenna-as Nuja :\n-I kemm a yemma, amek ay iga yiḍes-im. Temla-as Tteryel iḍes-is, tenna-as : -Mi tesliḍ i yimeqreqyar la sawalen, i yeɣyal la sreɣruɣen, i tzermemmac la sfiricent deg uɛebbuḍ-iw, imiren ay ṭṭseɣ. Ma ulac mazal ṭṭiseɣ. Teddem Nuja tɛuss armi tesla i yimeqreqyar la sawalen, i yeɣyal la sreɣruɣen, i tzermemmac la sfiricent deg uɛebbuḍ n yemma-as, tefhem teṭṭes. Tekker tsers-d lḥenni, tsawel-asen i yijeqduṛen meṛṛa\nRsem-d a yijeqduṛen d tirni ! ad awen-tewwet Nuja lḥenni ! azekka ad tebdu tikli !\nTsers-d ijeqduṛen d tirni. Ala asduz ed uceqlal ay tettu. Tewwet-asen akk lḥenni. Tuɣal tsers tineqqiḍt n lḥenni ɣef yiri n lkanun, tayeḍ deg tlemmast n tqaɛet, tayeḍ ɣef teɛzalt, tayeḍ ɣef wemnaṛ n tewwurt u taneggarut deg tlemmast n wefrag. Mi tekfa, terfed iman-is ed Yusef, kkan tawwurt : jjan-as-d i Tteryel ala aḍu. Mi d-teɛɛenjaj (1) seg yiḍes deg tlemmast n yiḍ, ad tsawal :\n-Nuja ! … Nuja !… dɣa ad d-yenṭeq yiwen seg yijeqduṛen-nni ad as-d-yerr awal : « anɛam a yemma ! ». Dɣa ad tuɣal s iḍes. Kan akken armi d-rran akk awal yijeqduṛen. Tuɣal teɛɛenjjaj-d Tteryel, tsawel, yerr-as-d awal yiri lkanun : « anɛam a yemma ! ». Tuɣal tsawel, terr-as-d awal tlemmast n tqaɛet s tneqqiḍt n lḥenni. Akken, akken, akken… armi ay as-d-yerra awal wefrag. Armi d asiwel aneggaru, d asduz ed uceqlal ay as-d-yerran awal\n" Qerbeb ! qerbeb ! qerbeb ! Yemma Jida tunguft ! Nanna Nuja tejja-kem ! "\nTsawel, tsawel, tsawel… ulac. Tewwet agejdur, tsuɣ : -Ah ! a Nuja a yelli txedɛeḍ-iyi ad kem-yexdeɛ Ṛebbi.\nTnuda, tnuda, tnuda… : ulac. Tekker tetbeɛ-iten. Yuɣ lḥal, Nuja ed Yusef zeggnen abrid s tikli1. Mi wwḍen ɣer yiwet teẓgi2, afen ulansi ɛeddin. Tenṭeq Nuja ɣer teẓgi, tenna-as :\n-A tiẓgi n wudi ed tament, eg-iyi abrid ad ɛeddiɣ ! yemma Jida deffir-i, ma teṭṭef-iyi ad iyi-tneɣ ! Dɣa, tiẓgi, tserreḥ, tuɣal-d d tamazirt. Ɛeddan-d ur ten-yuɣ wara. Uɣalen wwḍen s asif, afen-t-in la yeskefkuf, ur yettunezgar. Tenṭeq Nuja, tenna-as :\n-A asif n wudi ed tament eg-iyi abrid ad ɛeddiɣ ! yemma Jida deffir-i, ma teqḍeɛ-i-d ad iyi-tneɣ ! dɣa asif yuɣal-d d iɣzer, zegren-t-d ur ten-yuɣ wara. Ma d Tteryel, mi d-tewweḍ ɣer teẓgi, taf-itt akken, tenṭeq, ḥaca udmawen-nwen, tenna-as :\n-A tiẓgi n yiẓẓan ed yibeccan eg-iyi abrid ad ɛeddiɣ, Nuja yelli tejja-iyi ! eg-iyi abrid ad ɛeddiɣ ! Tiẓgi, imiren ay temḍulles (2). Meṛṛa txezzeq-itt, terra-tt akk tettiẓrir d idammen. Tuɣal tewweḍ s asif taf-it-in icewwel ur yettunezgar. Ḥaca udmawen-nwen, tenna-as :\n-A asif n yiẓẓan ed yibeccan ! eg-iyi abrid ad ḍeddiɣ ! Asif, imir-n ay la yesṛebṛub, la yeskefkuf, yeggar gemmaḍ-in, gemmaḍ-a ! Teɛreḍ, teɛreḍ, teɛreḍ… ulamek ! macci d ayen ay wumi tezmer ad t-tezger. Tuyes. Tsawel-as i Nuja s lqedd n taɣect-is, tenna-as :\n-A Nuja ! a Nuja ! a Nuja ! ad am-n-jjeɣ leḥṛam d aseṭṭaf deg uqerru-im, ad n-yaf wergaz-im iṣeṭṭalen, ɣur-m anda yettseḍḍil ! ad n-yaf iqebqaben n wureɣ, ɣur-m anda ay ten-yettlusu ! ad n-yaf sin yigudar la ttnaɣen, ɣur-m anda ay ten-iferru !\nNuja d Yusef slan-as-d . Kemmlen ihi abrid-nsen armi d-mlalen iseḍḍalen, yekker ad iseḍḍel, tenna-as Nuja :\n-Ur tettseḍḍileḍ ara ! i wawal-nni ay d-tenna yemma ? Yuɣal ur iseḍḍel ara. Rnan, ddan armi ufan iqebqaben n wureɣ. Yekker Yusef ad ten-yels, tugi-as Nuja :\n-Ala, ur ten-tettlusuḍ ara, ɛni tettuḍ awal-nni ay d-tenna yemma ?\nYuɣ-as daɣen awal, ur ten-yelsi ara. Rnan lḥan, lḥan, lḥan… armi d-mlalen sin yigudar la ttnaɣen, la ttemxezzaqen, ttiẓriren d idammen. Iga akka, yemmeɣ ad ten-yefru. Tugi Nuja, tenna-as : -Ur ten-tferruḍ ara, i wawal-nni ay d-tenna yemma ? Yenna-as :\n-Anef-aɣ seg wawal ay d-tenna yemma-m, ɛni tuɣal-aɣ d Ṛebbi ! ad ten-fruɣ ammar ad msekfun.\nIṛuḥ ad ten-yefru s uɣanim. Iga akka, iger-it ddaw yifer-is yiwen seg yigudar-nni, yewwi-t. Tenna-as :\n-Nnaɣ a Yusef ! txedɛeḍ-iyi ! Yenna-as :\n-Ṛuḥ, ḍḍef deg tseḍḍa n uɛawdiw tedduḍ yid-s. Axxam ay ɣer yerra d win ay d axxam-nneɣ ! Ad tawḍeḍ ɣer ddaw tala, ad n-tafeḍ lɛinṣer, ad n-tafeḍ tibḥirt, ad n-tafeḍ taklit-nneɣ. Ddem ijekḍan-nni, ɛenni ɣer Ṛebbi, ad tekkes taklit taglimt-is, els-itt kemmini. Ddu ed tqeḍqiɛt s axxam-nneɣ.\nTexdem akken ay as-d-yenna. Taklit tekkes taglimt-is, nettat telsa-tt. Tedda-d ed lmal. Tuɣal d nettat ay d taklit. Mi d-yeḥdeṛ ad teqqen lmal, tini-as i lall n wexxam :\n-Sani ara ɛellqeɣ ayeddid a Lalla ? Lall n wexxam, tewhem d acu-t westeqsi am wa, terr-as-d :\n-Ad tecceḍ aqerru-im ed tezmert-im a taklit mm yiselfan ed yiḥelfan, d acu kem-yuɣen akk-a akk ass-a ? Ah ? Ur teẓriḍ ara sani ara terreḍ ayeddid ? Tṛuḥ Nuja yuɣalen d taklit, ɣer lmal ad teqqen, ur as-tessin ara. Wa teqqen-it seg yicekkaben, wa teqqen-it seg uqerru, wa teqqen-it seg wacciwen. Lall n wexxam-nni, teɣli fell-as s isuɣan ed wexmimeṛ :\n-Ah ! a taklit n wass-a ! wekkleɣ-am Ṛebbi.\nTuɣal Nuja, cwiṭ cwiṭ, armi tuɣ tanumi. Mi tekfa ass-is, ad teɛnu tameccuct-is ad tgen. Ma d Yusef, mi d-yeɣli yiḍ, ad t-id-yawi yigider nnig wexxam-nsen. Deg-in ay yettnusu. Dɣa ad yekker ad as-icennu i Nuja :\n" D acu ay d usu-im a Nuja ! A Nuja ! D acu ay d taduli-im a Nuja ! A Nuja !\nSakin nettat ad as-d-terr daɣen s ccnawi :\nAsummet-inu d iniy ! D iniy ! Taduli-inu d igenni ! D igenni ! A Yusef, txedɛeḍ-iyi !\nKan akken kul ass armi qrib aseggas. Asmi yessaweḍ Ṛebbi lweqt, ass-n, tizi n lefjer, yekker-d Ccix n Ljameɛ ad d-yedden i tẓallit, yesla-asen. Yuɣal iṛuḥ s agellid-nni yenna-as : -A flan, axxam-ik yetteɛmeṛ ! Winna yenna-as :\n-Amek ? Yenna-as Ccix : ay yellan, ay yellan, ay yellan (3) … taklit-nni-inek macci d taklit ! Azekka-nni, yeddem sselṭan iɛawez, dɣa yesla-asen. Sakin yenṭeq ɣer Nuja, yenna-as : -Ṛuḥ ini-as « a aqerru n wemcum ! d acu ara k-id-yessuksen ? » Tenna-as akk-n Nuja. Yuɣal yerra-as-d :\n-Ini-as i baba, ma yebɣa ad iyi-n-yeg iberdan ad iyi-n-yessukes, ad yezlu tafunast-nni tamezgult (4) deg wexxam, yiwen ur tt-iɛerreḍ ɣef lemleḥ, ad gen sebɛa teṛbutin n seksu u ad tent-id-isers da. Ad d-rsen yigudar meṛṛa ad ccen. Ad yecc winna akken ay iyi-d-yewwin alamma yeṛwa, ur yezmir ara ad yelḥu. Mi yekker ad yafeg, ad tewtem kan akk-a s afriawen-is s uɣanim, netta ad yesrifeg, nekk ad n-ɣliɣ s axxam.\nYeddem ugellid yexdem akkenni. Tedda Nuja, wwin sebɛa teṛbutin n seksu. Rsen-d sakin yigudar meṛṛa ɣer tiɣilt-nni ad ccen. Win yeccan deg-sen, ad yesrifeg ad iṛuḥ… armi d-yeqqim uwessur-nni ay t-yewwin. Yecca armi yeqbeṛ, yeddem la iferres iman-is. Ur yezmir ara ad yekker seg taẓayt. Gan-as kan akk-a s uɣanim sin yiberdan (5), iserreḥ-d i Yusef, yeɣli-d . Rran-t-id s axxam. Kettṛen-as deg lerbaḥ armi yeḥla seg weḍɛaf-nni. Ula anida ad k-gen a lfeṛḥ ! Yeqqim armi d-yuɣal ɣer tezmert-is, yehdeṛ ed Nuja ad tt-yaɣ. Yenna-as sakin i baba-s :\n-Ihi, a baba, ad nefk iẓid i tesyar, aql-iyi ad aɣeɣ taklit. Baba-s yesteɛbeṛ imi ay as-d-tettban d taklit, yenna-as :\n-A mmi xzu cciṭan, d acu ara hedṛen medden fell-aɣ, ad as-inin « mmi-is n Sselṭan yuɣ taklit » ? Winna yeḍḍef kan deg wawal-nni, yenna-as :\n-Hdeṛ neɣ qim, nekk d taklit kan ara yaɣeɣ. Mi iwala baba-s iman-is yettwarna, yefka lemqud (6) ad tt-aɣen. Kkren gan tameɣra, yawi-d sakin Yusef taklit d tislit. Armi d-yeɣli yiḍ, iṛuḥ s ijekḍan-nni n tala yawi-ten-id. Yebda la tt-yekkat yes-sen, yeqqar-as :\n-Kkes lḥellasa, a weltennas, a taceɛlalt n yemma-s ! kkes lḥellasa, a weltennas, a taceɛlalt n yemma-s ! kkes lḥellasa, a weltennas, a taceɛlalt n yemma-s !\nArmi tlata yiberdan. Dɣa tuɣal-d Nuja am wakken tella : am wayyur n yigenni ! Yella deg wawal : Nuja u Tteryel. Azekka-nni, at wexxam, ay iwalan, wehmen. Ma d medden, ur tt-nwala ara, ugin ad amnen : nnan-as kan d taklit kan i yuɣ. Uɣalen kkren-d watmaten-is, s tismin, mkul wa anta ay yebɣa ad tt-yaɣ. Yiwen yenna-as i baba-s : « Ula d nekk ad aɣeɣ taklit ». Wis sin : « ihi nekk, a baba, ad aɣeɣ taqjunt ! ». Wayeḍ yini-as : « nekk ad aɣeɣ tamqerqurt »... Yenna-asen baba-tsen : -A tarwa xzut cciṭan ! gma-twen d Nuja n Tteryel ay yuɣ macci d taklit. Iɛetteb fell-as, yelḥa deg yidurar ed tẓegwa armi qrib t-tecci Tteryel. Ula ay ken-yawin !\nUgin ad aɣen awal i baba-tsen. Yekker umezwaru, yuɣ taklit. Armi d iḍ, yeddem ijekḍan, la tt-yekkat yis-sen, yeqqar-as : « kkes lḥellasa, a weltennas, a taceɛlalt n yemma-s ! ». Taklit meskint tettnezluluf, tettru, teqqar-as :\n-Yeqqur, a sidi, yeqqur am uɛeqqa n zzemmur ! Yekkat-itt armi teqqur am tqejmuṛt, temmut meskint. Yuɣal winna yebɣan ad yaɣ tamqerqurt, iga tameɣra, yawi-tt-id d tislit. Mi d-yeɣli yiḍ, yekkat-itt s yijekḍan, yeqqar-as :\n-Kkes lḥellasa, a weltennas a taceɛlalt n yemma-s. Tamqerqurt meskint tettru, tesmintiw (8), teqqar-as :\n-Yeqqur ! a sidi yeqqur ! am weglim n wemqerqur !\nTugna:Yegra asen liser lehna-5a407.jpg\nDaɣen ula d winna yekkat-itt armi temmut. Yekker winna yebɣan ad yaɣ taqjunt, iga tameɣra, yawi-tt-id. Yekker ula d netta yekkat-itt s yijekḍan, yeqqar-as daɣen : « kkes lḥellasa a weltennas a taceɛlalt n yemma-s ! ». Taqjunt tamcumt teskeɛwiw, teskeɛwiw, teskeɛwiw… armi d yiwen webrid, yerwi-d ujenniw-is, tedda fell-as, tecca-d affad-is (9). Txezzeq-it, tecca-d seg-s armi tellexlex, sakkin tɛejjeṛ fell-as. Armi yuli wass, tenna-as yemma-s n yesli i taklit : -Ṛuḥ rzu ziɣ ɣef wemcum-nni, tawiḍ-asen leftuṛ.\nTuli taklit. Mazal tekka deg yimi n tewwurt, taf-it-in akk-n, tsuɣ-d seg-in :\n-Aaaa ! Lalla ! Sidi d aɣras... ! Lalla teskendeṛ fell-as !!!\nUɣalen deg yimeṭṭawen, ḥeznen fell-as. Ma d Yusef yejja akk medden hedṛen armi ɛyan… Assen, yenna-as i Nuja :\n-A Nuja, ass-a ad asen-kkseɣ akk asirem deg tejmaɛt. Tenna-as :\n-Amek ? Yenna-as :\n-Nekk ad zwireɣ ɣer tejmaɛt, kemm bru-n i uɛejmi, amzun yerwel, ttebɛeḍ-t-in. Tebra-d Nuja i uɛejmi. Mazal yewwiḍ Yusef ɣer tejmaɛt, telḥeq iɛejmi, terr-it-id s axxam. Tamurt meṛṛa sakkin yeffeɣ-itt leɛqel : anejjaṛ yenjeṛ afus-is ! agezzar yegzer afus !\naḥeddad yesserɣ afus-is ! Aɛdawen n Yusef caḍen akk seg tismin… Netta ed Nuja yegra-asen-d liser, ddren deg lehna am temẓi am tewser. Ha-tt-an tmacahut n Nuja ed Tteryel.\nTamacahut-iw lwad lwad !\nsawleɣ-tt-id i warraw n lejwad !\nUccanen ad ten-yeqdu Ṛebbi !\nma d nekni ad aɣ-yeɛfu Ṛebbi !\nad necc irden n ukufi !\nma d wid n teylewt ur ten-nufi ! \nTimuslya[ẓreg | ẓreg aɣbalu]\n↑ © Hamid Oubagha - 2008 ISBN : 978-9961-2-0268-5 Dépôt Légal : 31593-2008, TIẒRIGIN BAGHDADI\nYettwaddem seg "https://kab.wikipedia.org/w/index.php?title=Nuja_n_Tteryel&oldid=57145"\nAsebter-agi ibeddel i tikelt taneggarut di 16:29, 19 Dujamber 2014.


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Yeffeɣ-d ass n : Aynas, 16 Mayu 2022 14:56 Ɣran-t : 2 n tikkal\nAsaru awezzlan « Tuk Tuk », iḥekku-d ɣef umerret ayalas n yiwen n unehhaṛ n « Tuk Tuk », ma d asaru awezzlan wis sin « Cannibale », iḥekku-d amennuɣ ɣef tmeddurt deg yiwen n umaḍal ideg negren yimenzayen ilsanen.\nIsura-a iwezzlanen, wwin daɣen, i sin yid-sen, arrazen n temlilt n tsednant tamenyift i yettunefken i Ilham Wajdi (TukTuk) akked temlilt tawlayant tamenyift, yewwi-t usegbar Behzad Dourani (asaru n umeččamden).\nArraz n useḍru amenyif, yewwi-t umseḍru Mahmoud Ahmed i d-yusan seg tmurt n Falasṭin, ma d arraz n usinaryu amenyif, wwin-t d tagada Amal Leblidi (Zzayer) akked Youri Sisuif (Rrus).\nArraz n usemdey amenyif yettunefk i Stilla Meth, ma d win n yinezrafen yewwit umseḍru asuri, Myar Nouri.\nAselwi n tfugla n taggara iga-tt uɣella n ugezdu, Toufik Mezhoud, teḍra-d deg yiwen n yiswaɣ n tmeɣra s tihawt n mennaw n yinaẓuren.\nLast modified on Akras, 18 Mayu 2022 16:50\nTafaska tagraɣlant n Tegsarut Imedɣasen\nYeffeɣ-d ass n : Aynas, 16 Mayu 2022 14:56 Taggayt : IDLES Ɣran-t : 2 n tikkal Bḍu


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Asenfar n usaḍuf n tedrimt n 2021: Asmatu, cwiṭ, cwiṭ, n tesguri tanemgagt\nYeffeɣ-d ass n : Lexmis, 15 Tubeṛ 2020 11:45 Ɣran-t : 10 n tikkal\nLEZZAYER TAMANEƔT – Yessumer-d usenfar n usaḍuf n tedrimt i useggas n 2021 mennaw n wakaten i usmatu, cwiṭ, cwiṭ, n tesguri tanemgagt n tewsi sɣur yimawasen yeqqnen ɣer unagraw n yilaw, yernu d aya ara yesjehden akala n usemḍen n yisefka inewsiyen.\nS waya, asenfar-a ay d-yessuffeɣ uɣlif n tedrimt, yessumer-d akken imawasen d-irebbḥen abaɣur amsadur ad yeqqel yettwaḥettem ad yesguri abaɣur-nnes ilaw s tesguri tanemgagt, yili aya, taswiɛt-a, yerza kan tiṛmisin timeqqranin.\nImawasen yeqqnen ɣer unagraw n yilaw yessefk daɣ ad gen tasguri tuzzigt n tallayt n ubaɣur-nsen amsari.\nIweggiden inimren (tiṛmisin, iɣsuren d wudusen inagduden yesɛan udem amguran neɣ anezzan) ay d-yettwabedren deg umagrad 136 n usaḍuf n tewsiwin tusridin d tẓeṭṭaḍin yettwamsertin, yessefk ad gent tasguri tanemgagt uqbel 20 Mayu.\nIweggiden inimren ay terza temsalt yernu ur gin ara tasguri-a uqbel 20 Mayu ad xellṣen tafrugt tanewsit n 1.000.000 n yidinaṛen.\nLast modified on Ljemɛa, 16 Tubeṛ 2020 09:36\nYeffeɣ-d ass n : Lexmis, 15 Tubeṛ 2020 11:45 Taggayt : TADAMSA Ɣran-t : 10 n tikkal Bḍu


Q=9	C=9	SS=0	LS=0	PS=0	DC=0	LC=0	SD=0	BS=2	G0=9	G1=3	G2=2	DLID=ber_Latn	BODY=« Abrid n tlelli d izerfan ». Tafsut Imaziɣen ! Tafsut Taberkant ! - Site perso de Mohamed ZIANE-KHODJA\n« Abrid n tlelli d izerfan ». Tafsut Imaziɣen ! Tafsut Taberkant !\n« Abrid n tlelli d izerfan »\nAgraw n inelmaden\nAss-a, yezzi-d umulli wis 34 n « Tefsut imaziɣen » n 1980; d usmekti wis 13 n « Tefsut taberkant » n 2001. Yal tafsut tettawi-d izeǧǧigen-is, yal tasuta trennu-d amennuɣ-is ɣef tutlayt d yidles nneɣ, ɣef tlelli d izerfan nneɣ.\nSeg Cacnaq ar Masensen ; seg Diheyya ar Faḍma n Summer ; seg Ṭawes Ɛemṛuc ar Mulud At Mɛemmeṛ, seg Meɛtub Lwennas ar Warrac n tefsut Taberkant, ……….. Tamaziɣt mazal-itt tedder. Am ugerruj, wa yettaǧǧa-tt-id i wayeḍ ar almi d-tewweḍ ass-a ɣer nneɣ.\nAṭas i d-skeflen imezwura, nekni ass-a ilaq ad tt-nesefti akken ad tecbu timeslayin nniḍen.\nIlaq ad s-d-yuɣal wazal di tmurt-is. Ɣef waya ad nger tiɣri i wid teɛna temsalt akken Tamaziɣt:\nad tt-rren d tutlayt tunṣibt.\nad tt-sɣarayen deg meṛṛa iɣerbazen n tmurt.\nad s-xedmen timkerḍit deg uɣerbaz nneɣ.\nad s-rnun akud deg wahil n leqraya.\nad ɣ-d-rnun iselmaden n tmaziɣt.\nNesaram tiɣri nneɣ, ur tɣelli ara ar wannu!!\n"Tamaziɣt-nni d-yefrurin di ṣṣeḥ\nAr ɣer-sen netni, telha kan i cḍeḥ"\nTudert i Tamaziɣt !!\nAɣerbaz Alemmas Lɛerbi Mezani\nAt-Yanni, 20 Yebrir 2014.


Q=6	C=4	SS=2	LS=0	PS=2	DC=2	LC=0	SD=0	BS=2	G0=35	G1=11	G2=1	DLID=ber_Latn	BODY=Lewṣayat yeččuṛen d lekyasa | Lexbaṛ n Wedlis Iqedsen\nAḤRIC WIS 12\nLewṣayat yeččuṛen d lekyasa\nAdlis n Lemtul ijmeε-ed lewṣayat i d-iweḥḥa Ṛebbi, lewṣayat iwulmen i temεict-nneɣ\nYAHWA d Agellid ukyis? Yiwen ger ţţawilat ara ɣ-iεiwnen a d-nerr lǧawab i westeqsi-ya, d asenqed n lewṣayat-is. Lewṣayat-agi lhant? Ţwenniεent tudert-nneɣ? Ţţakent-as akteṛ n lmeεna? Imeyyaten n lemtul n ugellid Sliman εnan amur ameqran n lumuṛ n tudert-nneɣ. Atnan kra n lemtul:\nLeţkal ɣef Ṛebbi. Leţkal-agi d ayen i glaqen akken a neqreb ɣer Ṛebbi. Sliman yura: “Ţkel ɣef Yahwa seg wul-ik meṛṛa; ur ţkalay ara ɣef lefhama-k. Nadi ɣef lebɣi-is di tezribin-ik meṛṛa; neţţa ad issemsawi iberdan-ik.” (Lemtul 3:5, 6) Win iţkalayen ɣef Ṛebbi, yeεni i geţnadin awelleh-is yerna i s-iţţaɣen awal, yeţţak lmeεna n ṣṣeḥ i tudert-is. Issefṛaḥ daɣen Yahwa yerna iţţak-as s wacu ara yerr lǧawab i yesteqsiyen i d-yefka wexṣim-is Cciṭan.—Lemtul 27:11.\nLεalaqat akk-d wiyaḍ. Lewṣayat i d-yefka Ṛebbi i yergazen, i tlawin akk-d dderya wulmen ass-a akteṛ akk n zik. Atan wamek i genha Ṛebbi irgazen akken ad ilin d unṣiḥen ɣer tlawin-nsen: “Fṛeḥ akk-d tmeṭṭut n temẓi-k.” (Lemtul 5:18-20) Tilawin izewǧen zemrent ad afent di Lemtul ixef 31 lemtel n yiwet tmeṭṭut iqefzen (taεerḍit) i d-iḥellan leqder n wergaz-is d warraw-is. Dderya, nutni, ţţuweṣṣan ad aɣen awal i imawlan-nsen. (Lemtul 6:20) Adlis n Lemtul ibeggen-ed diɣen azal n tdukli, ma d win iεezzlen iman-is ad iţxemmim ɣef yiman-is kan. (Lemtul 18:1) Iḥbiben zemren a ɣ-demmren ɣer wayen yelhan neɣ ɣer wayen n diri. Ilaq ihi a nissin a nextiṛ akken ilaq leḥbab-nneɣ.—Lemtul 13:20; 17:17.\nLxetyaṛ ukyis di tudert-nneɣ. Adlis n Lemtul ifka-d lewṣayat yesεan ssuma tameqrant. Inehhu-yaɣ a nili d ixeddamen iqefzen, a nesεu ţţexmim imalen ɣer wayen yelhan, a nxaṣem ţţexmim issefcalen w’a nexḍu i uḥiwel n ccṛab. (Lemtul 6:6; 14:30; 20:1) Adlis-a issken-ed belli ma neţţak tameẓẓuɣt i ṛṛay n wemdan wala i win n Ṛebbi, annect-a a ɣ-d-yawi lemḍerra. (Lemtul 14:12) Inna-yaɣ-d a nessemneε ul-nneɣ, yeεni amek i nella zdaxel, seg wayen i gzemren a t-issefsed, “axaṭer seg [wul] i d-ţeffɣen leεwanṣer n tudert.”—Lemtul 4:23.\nD imelyan n lɣaci n ddunit meṛṛa i gjeṛṛben belli lewṣayat-a ţwenniεent tudert-nsen m’ara sent-smeḥsisen. Imdanen-agi sεan ihi ssebbat iǧehden i ten-yewwin ad qeblen Yahwa d Agellid-nsen.\n—Ayagi yers ɣef wedlis n Lemtul.\nAcu i nḥeffeḍ ɣef Yahwa deg wedlis n Lemtul?\nAnti lewṣayat i d-iţţak wedlis n Lemtul ɣef leţkal ɣef Ṛebbi, lεalaqat d wiyaḍ akk-d lxetyaṛ ukyis di tudert-nneɣ?\nAmek ara nesεu tudert issefṛaḥen yerna yesεan lmeεna? D Sliman i geẓran akteṛ akk n wiyaḍ amek ara d-yerr lǧawab i westeqsi-yagi. Yeḥṣa ma ttrikat, lekyasa akk-d leḥkem zemren a d-awin leqniεa n ṣṣeḥ neɣ ala axaṭer leḥwayeǧ-agi meṛṛa ikseb-itent s waṭas. Inuda lfeṛḥ di cci, yuɣ aṭas n tlawin izeynen yerna yestummen s wayen yellan d lemxeyyeṛ di zzhu. Yesεa aṭas n leεzayem di lebni. Yeɣra ayen uran wukyisen. Acu i gufa ɣer taggara? “Kullec d aḍu.” Lameεna yesteεṛef s tideţ-agi yesεan azal ameqran: “Imi tesla tmeẓẓuɣt i kullec, atan wawal aneggaru: Agad Ṛebbi n ṣṣeḥ, tḥerzeḍ lumuṛ-is. Axaṭer d annect-a i gellan d lferḍ ɣef wemdan.”—Amusnaw 12:8, 13.